sagorsarker/bangla-wikipedia huggingface dataset:
মাকাল

মাকাল বা মাকাল ফল () ("Trichosanthes tricuspidata") হচ্ছে Cucurbitaceae
মাকালকে আরবিতে হানজাল, সংস্কৃতিতে দেব দালিকা, সিলেটি ও অসমিয়ায় কাউয়ালালি এবং হিন্দিতে ইন্দ্রায়ন বলা হয়। এর বৈজ্ঞানিক নাম সিট Citrullus colocynthis। উদ্যান তত্ত্ববিদ উইলিয়াম মিথিউস মাকালকে অন্তসার শূন্য ফল বলে অভিহিত করেছেন।
মাকাল গাছ মূলত লতাজাতীয় বহুবর্ষজীবী উদ্ভিদ। চৈত্র বৈশাখে মাকাল গাছে সাদা ধবধবে ফুল ধরে। শ্রাবণ-ভাদ্রে মাকাল ফল পাকে। তখন মনকাড়া এই ফলটিকে আপেলের মতো দেখা যায়। দেখতে আপেলের মতো এই মাকাল ফলটি। গাছে ধরা অবস্থায় মাকাল ফলের মতো সুন্দর ফল সত্যি খুব কম দেখা যায়, তবে ভেতরটা খুবই কদর্য। এটি জঙ্গল বা বাড়ির বড় বড় গাছকে আশ্রায় করে ধীরে ধীরে বেড়ে ওঠে। মাকাল গাছ লম্বায় ৩০ থেক ৪০ ফুট পর্যন্ত হয়ে থাকে। এর পাতায় থাকে অনেকগুলো খাঁজ। মাকাল ফল কাঁচা অবস্থায় গাঢ় সবুজ, কিছুদিন পর হলুদ ও পাকলে লাল বর্ণ ধারণ করে। 
মাকাল ফলের আদি নিবাস তুর্কি। তুর্কি থেকে এশিয়া ও আফ্রিকা মহাদেশে গাছটি বিস্তার লাভ করে। সারা পৃথিবীতে এর ৪২টি প্রজাতি দেখতে পাওয়া যায়। এর মধ্যে বাংলাদেশে দেখতে পাওয়া যায় প্রায় ১২টি প্রজাতি। 
মাকাল ফল নিয়ে বৃহত্তর ময়মনসিংহে নানা ধরনের প্রবাদ আছে। এরকম এটি প্রবাদ হচ্ছে:- এক সুন্দরী গৃহবধূ রাতের অন্ধকারে শাশুড়িকে বিষ প্রয়োগে হত্যার ষড়যন্ত্র করে। কিন্তু দুর্ভাগ্যক্রমে ওই বিষ তাকেও খেতে হয়। বিষক্রিয়ায় দুজনই মারা যায়। মৃত্যুুর আগে শাশুড়ি পুত্রবধূকে অভিশাপ দেয়। ওই অভিশাপেই গৃহবধূ মাকাল ফলে পরিণত হয়। যার বাইরের রূপই সুন্দর, কিন্তু ভেতরটা কালো।
ভেতরে কালো হলেও এটির রয়েছে ভেষজ উপকার। ভারতীয় চিকিৎসকরা মনে করেন যে মাকাল ফল এক সময় হাঁপানি, নাক ও কানের ক্ষত এমন কি কুষ্ঠ রোগেও ব্যবহৃত হয়েছে। যুগ যুগ পুরনো মাথা ব্যথার জন্যে তেল দিয়ে মিশ্রিত মাকালের শিকড় খুব উপযোগী। কবিরাজি মতে, মাকাল গাছের শিকড় কোষ্ঠকাঠিন্য ও বদহজমের ওষুধ তৈরিতে কাজে লাগে। কফ ও শ্বাস কষ্ট নিরাময়েও মাকাল ফলদায়ক। আধুনিক ওষুধশিল্পে এ ফলের নির্যাস থেকে তৈরি ওষুধ ল্যাক্সেটিভ হিসেবে ব্যাপক ব্যবহৃত হয়। 
মাকাল ফলের বীচি ও আঁশ শুকিয়ে গুড়ো করে পানিতে দ্রবীভূত করে ফসলে প্রয়োগ করা যায়। এই দ্রবণ ফসলের পোকামাকড়, ইঁদুর ও রোগ-বালাই দমনে বিষ হিসেবে কাজ করে। এর বিষ ফসলের জন্য ক্ষতিকর নয়। 
নানা কারণে প্রাকৃতিক বন উজাড় হওয়ায় এটি হারিয়ে যাচ্ছে। দেশি-বিদেশি নানা ধরনের কীটনাশকের প্রভাবে পরিবেশবান্ধব মাকালের বিষ আর কেউ কিনতে চায় না। বাজারেও পাওয়া যায় না।
জেরোমি টেলর

জেরোমি এভারটন টেলর (; জন্ম: ২২ জুন, ১৯৮৪) জামাইকার সেন্ট এলিজাবেথের প্যারিশে জন্মগ্রহণকারী ওয়েস্ট ইন্ডিয়ান ক্রিকেটার। বিশ্বকাপে ডোয়েন ব্র্যাভো, ড্যারেন পাওয়েল ও ইয়ান ব্রাডশ’র সাথে ফাস্ট বোলিং আক্রমণে নেতৃত্ব দিয়েছিলেন জেরোমি টেলর। ঐ প্রতিযোগিতায় ওয়েস্ট ইন্ডিজ দল সুপার এইট পর্বে উত্তীর্ণ হলেও তার দল সেমি-ফাইনালে উত্তীর্ণ হতে পারেনি।
জামাইকার পক্ষে একটিমাত্র খেলায় অংশ নেবার পর ২০০৩ সালে শ্রীলঙ্কার বিপক্ষে চূড়ান্ত খেলায় অংশগ্রহণের জন্য ওয়েস্ট ইন্ডিজ ক্রিকেট দলে ডাক পান। ২০০৩ সালে ‘ক্যারিব বিয়ার সিরিজে’ সবচেয়ে উদীয়মান ফাস্ট বোলার হিসেবে মনোনীত হন। ঐ সিরিজে ২০.১৪ রান গড়ে ২১ উইকেট পান। তন্মধ্যে সেরা অর্জন ছিল ৫৯ রানে ৮ উইকেট দখল করা। টেলর প্রথমবারের মতো খেলায় দশ উইকেট পান।
২০০৬ সালে টেলর নিজেকে ওয়েস্ট ইন্ডিজের একদিনের দলে প্রতিষ্ঠিত করেন। মালয়েশিয়ায় অনুষ্ঠিত ডিএলএফ কাপে শীর্ষস্থানীয় উইকেট-লাভকারীর মর্যাদা পান।
নভেম্বর, ২০০৬ সালে মুলতানে অনুষ্ঠিত পাকিস্তানের বিপক্ষে দ্বিতীয় টেস্টের প্রথম ইনিংসে ৯১ রানে ৫ উইকেট পান। ২০০৭ মৌসুমের শেষদিকে বহিরাগত খেলোয়াড়ের পরিবর্তে লিচেস্টারশায়ার দলে যোগ দেন। কাউন্টি ক্রিকেটে থাকাকালীন সময়ে সমূদয় ব্যয়ভার ওয়েস্ট ইন্ডিজের ব্যবসায়িক অংশীদার ডিজিসেল বহন করে।
২০০৮ সালে ওয়েস্ট ইন্ডিজের সর্বাপেক্ষা বিশ্বস্ত ফাস্ট বোলারের মর্যাদা পান। ফিদেল অ্যাডওয়ার্ডস, ড্যারেন পাওয়েলের সাথে অল-রাউন্ডার ডোয়েন ব্র্যাভোকে নিয়ে দলের বোলিং আক্রমণে নেতৃত্ব দেন। বর্তমানে তিনি নির্ভরযোগ্যতা ও পেসের গতি নিয়ে টেলর টেস্ট ও ওডিআইয়ে মিতব্যয়ী ও সেরা বোলিং গড়ের অধিকারী।
২০০৬ সালের চ্যাম্পিয়ন্স ট্রফিতে খেলার জন্য নির্বাচিত হন। প্রাথমিক পর্বে জিম্বাবুয়ে ও বাংলাদেশের বিপক্ষে চার উইকেট লাভ করেন। গ্রুপ পর্বে দলের উদ্বোধনী খেলায় অস্ট্রেলিয়ার বিপক্ষে হ্যাট্রিক করেন। এরফলে ওয়েস্ট ইন্ডিজের একদিনের ক্রিকেট ইতিহাসে প্রথম ব্যক্তি হিসেবে এ মর্যাদার অধিকারী হন টেলর। জয়ের জন্য ১৪ বলে ২১ রানের লক্ষ্য নিয়ে থাকা তৎকালীন বিশ্বের সেরা ওডিআই ব্যাটসম্যান হিসেবে পরিচিত মাইকেল হাসিকে ১৩ রানে বোল্ড করেন। পরের বলে ব্রেট লি’কে এলবিডব্লিউ করে ওভার শেষ করেন। চূড়ান্ত ওভারের প্রথম বলে ব্র্যাড হগকে বোল্ড করে হ্যাট্রিক পূর্ণ করেন। শুরুতে বিশ্বের চতুর্থ শীর্ষস্থানীয় ব্যাটসম্যান রিকি পন্টিংকে বোল্ড করেন। খেলায় তিনি ৪৯ রানে চার উইকেট নিয়ে একদিনের আন্তর্জাতিকে তার দ্বিতীয় সেরা বোলিং পরিসংখ্যান দাঁড় করান।
আনুষ্ঠানিকভাবে ওয়েস্ট ইন্ডিজ ক্রিকেট বোর্ডে আবেদন জানানোর পর জুলাই, ২০১৬ সালে টেস্ট ক্রিকেট থেকে অবসর গ্রহণ করেন তিনি। ২০১৬ সালের শুরুতে সিডনিতে অস্ট্রেলিয়ার বিপক্ষে সর্বশেষ টেস্টে অংশ নিয়েছিলেন তিনি। এরফলে ভারত সফর থেকে দল থেকে বাদ পড়েন তিনি।
মে-ব্রিট মোজের

মে-ব্রিট মোজের (জন্ম: ৪ জানুয়ারি, ১৯৬৩) নওরোজিয়ান মনোবিজ্ঞানী এবং স্নায়ুবিজ্ঞানী। তিনি ট্রনদেম, নরেওয়ের নওরোজিয়ান ইউনিভার্সিটি অব সায়েন্স অ্যান্ড টেকনোলজির (এনটিএনইউ) কাভলি ইন্সটিটিউট ফর সিস্টেমস নিউরোসায়েন্স অ্যান্ড সেন্টার ফর দ্য বায়োলজি অব মেমোরি প্রতিষ্ঠাতা পরিচালক। মোজের এবং তার স্বামী এডভার্ট মোজের ব্রেইন'স মেকানিজম ফর রিপ্রেজেন্টিং স্পেস বিষয়ে শীর্ষ গবেষক। পিএইচডি পূর্ণ হওয়ার এক বছরের মধ্যেই এ দম্পতি ১৯৯৬ সালে এনটিএনইউ'র সহযোগী অধ্যাপক হিসেবে মনোবিজ্ঞান এবং স্নায়ুবিজ্ঞান বিভাগে যোগদেন। ২০০২ সালে তারা দ্য সেন্টার ফর দ্য বায়োলজি অব মেমোরি (সিবিএম) এবং ২০০৭ সালে সিবিএম কাভিল ইন্সটিটিউট প্রতিষ্ঠা করেন। ২০১৪ সালে মে ব্রিট মোজের ও এডভার্ট মোজের দম্পতি এবং জন ওকেফি যৌথভাবে চিকিৎসাবিজ্ঞান এ নোবেল পুরস্কার পান।
স্টিফান হেল

স্টিফান ওয়াল্টার হেল (জন্ম: ডিসেম্বর ২৩, ১৯৬২) রোমানিয়ান জন্মগ্রহণকারী জার্মান পদার্থবিজ্ঞানী এবং জার্মানির, গটিঙ্গেনে অবস্থিত ম্যাক্স প্লাঙ্ক ইনস্টিটিউট ফর বায়োলজিকাল কেমিস্ট্রির একজন পরিচালক। ২০১৪ সালে তিনি থমাস ইবসেন এবং স্যার জন পেনড্রের সাথে যৌথভাবে ন্যানোবিজ্ঞানের উপর "কাভলি পুরস্কার" অর্জন করেন, যেখানে তার গবেষণার মাধ্যমে, "অপটিক্যাল অণুবীক্ষণ এবং ইমেজিং রেজল্যুশন সীমা সম্পর্কিত দীর্থ দিনের বিশ্বাস ভঙ্গ করে ন্যানো অপটিক্স ক্ষেত্রে রূপান্তরের নতুন একটি সীমানা আবিষ্কার করেন"। একই বছর তিনি এরিক বেতজিগ এবং উইলিয়াম মোয়ের্নারের সাথে যৌথভাবে অত্যধিক ক্ষমতাসম্পন্ন অনুবিক্ষণ যন্ত্র আবিষ্কারের জন্য রসায়নে নোবেল পুরস্কার অর্জন করেন।
কার্ল রেকেম্যান

কার্ল গ্রে রেকেম্যান, ওএএম (জন্ম: ৩ জুন, ১৯৬০) কুইন্সল্যান্ডের ওন্দাই এলাকায় জন্মগ্রহণকালী সাবেক অস্ট্রেলীয় আন্তর্জাতিক ক্রিকেটার। ঘরোয়া প্রথম-শ্রেণীর ক্রিকেটে তিনি কুইন্সল্যান্ডের পক্ষে খেলতেন। ১৯৭৯-৮০ থেকে ১৯৯৫-৯৬ সময়কাল পর্যন্ত অস্ট্রেলিয়া ক্রিকেট দলের অন্যতম সদস্য হিসেবে টেস্ট ও একদিনের আন্তর্জাতিকে অংশ নিয়েছেন। "মক্কা" ডাকনামে পরিচিত কার্ল রেকেম্যান দলে মূলতঃ ফাস্ট বোলার ছিলেন।
স্বভাবজাত ফাস্ট বোলার রেকেম্যানের টেস্ট ক্রিকেটে অভিষেক ঘটে ১৯৮২ সালে ব্রিসবেনের গাব্বায়, ইংল্যান্ড দলের বিপক্ষে। এই ম্যাচের পর থেকেই তিনি ধারাবাহিকভাবে জাতীয় দলের সদস্য হিসেবে খেলে আসছিলেন। যদিও টেস্টের তুলনায় একদিনের আন্তর্জাতিক খেলায় তার অংশগ্রহণ বেশি ছিল এবং এ ধারা ১৯৮৫ সাল পর্যন্ত বজায় ছিল। ১৯৮৪-৮৫ মৌসুমে ভারত সফরে দলের শীর্ষ উইকেট সংগ্রাহক হিসেবেও নিজেকে প্রমাণ করেন তিনি।
১৯৮৫-৮৬ এবং ১৯৮৬-৮৭ মৌসুমে দক্ষিণ আফ্রিকায় বিদ্রোহী দলের সফরে অংশগ্রহণের জন্য তিনি জাতীয় দলের বাইরে চলে যান।
তবে ১৯৮৯ সালে আবারও তিনি জাতীয় দলে ফিরে আসেন এবং ইংল্যান্ড সফরে অ্যাশেজ সিরিজে অংশগ্রহণের জন্য অস্ট্রেলিয়ান দলের সদস্য হন। ওই বছরের পার্থের ওয়াকা গ্রাউন্ডে অনুষ্ঠিত টেস্টে নিউজিল্যান্ডের বিপক্ষে দ্বিতীয় ইনিংসে ৩১ ওভারে ২১ মেইডেন ওভার দিয়ে মাত্র ২৩ রানে ১ উইকেট নেওয়ার মাধ্যমে বিস্ময়কর বোলিং প্রদর্শন করেন।
যদিও বোলিংয়ে সাফল্য ছিল চোখে পড়ার মতো, ব্যাটসম্যান হিসেবে রেকেম্যান বরাবরই দূর্বল ছিলেন। টেস্ট ক্যারিয়ারে ১৪ ইনিংসে ব্যাটিং করে তিনি মোট ৫৩ রান সংগ্রহ করতে পেরেছিলেন, যেখানে তার সর্বোচ্চ ইনিংস ছিল মাত্র ১৫ রান।
কুইন্সল্যান্ডের ক্রিকেটে তিনি সর্বমোট ৪২৫ উইকেট পান যা পরবর্তীতে তার গড়া এ রেকর্ড মাইকেল কাসপ্রোভিচ ভেঙ্গে ফেলেন। ১৯৯৪-৯৫ মৌসুমে শেফিল্ড শিল্ডের ফাইনালে তার শেষ খেলায় অংশগ্রহণ করেন। কুইন্সল্যান্ড ঐ খেলায় জয়ী হয়ে প্রথমবারের মতো শেফিল্ড শিল্ড জয় করে। এরফলে চার-চারবার চূড়ান্ত খেলায় অংশ নিয়ে পরাজিত হবার পর কুইন্সল্যান্ডকে পরাজয়ের বৃত্ত থেকে বের করতে সক্ষম হন।
১৯৯৫ মৌসুমে সারে দলের পক্ষে ইংরেজ কাউন্টি ক্রিকেটে অংশ নেন। ওয়েস্ট ইন্ডিজ সফরে ফাস্ট বোলারদের আঘাতজনিত সমস্যায় জর্জরিত অস্ট্রেলীয় দলকে সংক্ষিপ্তকালের জন্য ডাক পেয়েছিলেন।
খেলোয়াড়ী জীবন থেকে অবসর নিয়ে ২০০০ সাল থেকে দুই বছরের জন্য তিনি জিম্বাবুয়ে জাতীয় ক্রিকেট দলে কোচের দায়িত্ব পালন করেন। পরবর্তীতে কুইন্সল্যান্ডের ফিরে খামার দেখাশোনাসহ নৈশবক্তা হিসেবে রয়েছেন। লন্ডনে অস্ট্রেলিয়া ক্রিকেট দলরূপে পরিচিত ‘কার্ল র‌েকেম্যান অল স্টার্স দলের’ উদ্যোক্তার দায়িত্বে রয়েছেন কার্ল রেকেম্যান।
সেপ্টেম্বর, ২০১১ সালে অনুষ্ঠিত কুইন্সল্যান্ড রাজ্য নির্বাচনে ক্যাটার্স অস্ট্রেলিয়ান পার্টির প্রার্থী হবার কথা ঘোষণা করেন। নানাঙ্গোর ইলেক্টোরাল ডিস্ট্রিক্টের ঐ নির্বাচনে তিনি অবশ্য জয়লাভ করতে পারেননি।
টিমিসেন মারুমা

টিমিসেন মারুমা (জন্ম: ১৯ এপ্রিল, ১৯৮৮) হারারে এলাকায় জন্মগ্রহণকারী জিম্বাবুয়ের ক্রিকেটার। জিম্বাবুয়ে জাতীয় ক্রিকেট দলের পক্ষে আন্তর্জাতিক ক্রিকেট অঙ্গনে টেস্ট ও একদিনের আন্তর্জাতিক খেলছেন। শুরুতে লেগ-স্পিনার হিসেবে খেললেও বর্তমানে দলে তিনি অল-রাউন্ডারের ভূমিকায় অবতীর্ণ হয়েছেন।
২০০৭ সালে প্রথম-শ্রেণীর ক্রিকেটে তার সেরা সময় অতিবাহিত হয়। ঐ সময় দলীয় সঙ্গী হিসেবে স্পিনার প্রসপার উতসেয়া তাকে দারুণ সহযোগিতা করেন এবং ইস্টার্ন প্রভিন্স দলকে লোগান কাপের শিরোপা জয়ে বিশেষ ভূমিকা রাখেন। ২০০৮ সালে শক্তিশালী পাকিস্তানি দলের বিপক্ষে তিনি তার প্রথম অর্ধ-শতক করেন।
২০০৭ সালে দক্ষিণ আফ্রিকার বিপক্ষে তার একদিনের আন্তর্জাতিকে অভিষেক ঘটে। ঘরোয়া প্রথম-শ্রেণীর ক্রিকেটে চমকপ্রদ সাফল্যের প্রেক্ষিতে তার টেস্ট দলে ঠাঁই হয়। ২০১৩ সালে বাংলাদেশ ক্রিকেট দলের বিপক্ষে তার টেস্ট অভিষেক ঘটে। খেলায় তিনি উদ্বোধনী ব্যাটসম্যান ছিলেন।
দেশি পেটারি

দেশি পেটারি ("Abutilon indicum") হচ্ছে মালভেসি পরিবারের গুল্ম; যা উষ্ণমণ্ডলীয় এবং উপউষ্ণমণ্ডলীয় অঞ্চলের স্থানীয় উদ্ভিদ। এটিকে মাঝেমাঝে আলংকারিক উদ্ভিদ হিসেবে চাষ করা হয়। এই উদ্ভিদটি প্রায় ভেষজ উদ্ভিদ হিসেবে ব্যবহৃত হয় এবং কিছু উষ্ণমণ্ডলীয় দ্বীপে আগ্রাসী হিসেবে বিবেচিত।
দেশি পেটারি বহুবর্ষজীবী গুল্মজাতীয় গাছ। মাটির উর্বরতা ও পরিবেশের ভিন্নতায় এটির উচ্চতা ৭-৮ ফুট পর্যন্ত উঁচু হতে পারে। তবে গড় উচ্চতা ৪ ফুটের মতো। পেটারির কাণ্ডের রং গাঢ় বাদামী। কাণ্ড ২-৩ ইঞ্চি মোটা হয় এবং কাণ্ড শক্ত ও ভঙ্গুর। কাণ্ডের একেবারে শুরু থেকে ডালপালা বের হয়। এজন্যে পেটারি গাছকে ঝোপালো মনে হয়।
ইনায়েতউল্লাহ খান মাশরিকি

ইনায়েতউল্লাহ খান মাশরিকি (উর্দু عنایت اللہ خاں مشرقی; ২৫ আগস্ট ১৮৮৮ – ২৭ আগস্ট ১৯৬৩) (আল্লামা মাশরিকি বলেও পরিচিত) ছিলেন পাকিস্তানি গণিতবিদ, যুক্তিবিদ, রাজনৈতিক তাত্ত্বিক, ইসলামি পণ্ডিত ও খাকসার আন্দোলনের প্রতিষ্ঠাতা।
মাশরিকি গণিতবিদ হিসেবে বিবেচিত হতেন। ২৫ বছর বয়সে তিনি কলেজের অধ্যক্ষ হন ও এরপর ২৯ বছর বয়সে ভারত সরকারের শিক্ষাবিভাগের আন্ডার সেক্রেটারি হন। তিনি কুরআনের উপর ব্যাখ্যাগ্রন্থ লেখেন। এটি ১৯২৫ সালের নোবেল পুরস্কারের জন্য মনোনীত হয়। ৩২ বছর বয়সে তাকে আফগানিস্তানে রাষ্ট্রদূত হওয়ার আমন্ত্রণ জানানো হয়। কিন্তু তিনি তা গ্রহণ করেননি।
পরবর্তীতে তিনি সরকারি চাকরি ত্যাগ করেন। তিনি ১৯৩০ সালে খাকসার আন্দোলনের প্রতিষ্ঠা করেন। বিশ্বাস, সম্প্রদায় বা ধর্ম বিবেচনা না করে সকলের অবস্থা উন্নত করা এর লক্ষ্য ছিল। এর নেতা হিসেবে তিনি কয়েকবার কারারুদ্ধ হন।
ডাক, টেলিযোগাযোগ ও তথ্যপ্রযুক্তি মন্ত্রণালয় (বাংলাদেশ)

ডাক, টেলিযোগাযোগ ও তথ্যপ্রযুক্তি মন্ত্রণালয় গণপ্রজাতন্ত্রী বাংলাদেশ সরকারের একটি মন্ত্রণালয়। বাংলাদেশ সরকারের অন্যতম এ সংস্থাটি দেশের ডাক, টেলিযোগাযোগ ও তথ্যপ্রযুক্তি খাতের উন্নয়ন, পরিচালনা, নিয়ন্ত্রণ এবং এ সংশ্লিষ্ট বিবিধ আইন-বিধি-বিধান-প্রবিধান প্রণয়ন এবং বাস্তবায়নের লক্ষ্যে কাজ করে থাকে। মন্ত্রণালয়ের বর্তমান দায়িত্বপ্রাপ্ত উপদেষ্টা হলেন নাহিদ ইসলাম, তিনি ২০২৪ সালের ৯ আগস্ট দায়িত্ব গ্রহণ করেছেন।
২০০২ সালে বিজ্ঞান ও প্রযুক্তি মন্ত্রণালয়ের নাম পরিবর্তন করে বিজ্ঞান এবং তথ্য ও যোগাযোগ প্রযুক্তি মন্ত্রণালয় নাম ধারণ করে। তথ্য প্রযুক্তি উন্নয়নের গতি আরও বেগবান ও সমন্বিত করার লক্ষ্যে সরকার ১০ ফেব্রুয়ারি ২০১৪ খ্রি. তারিখে তথ্য ও যোগাযোগ প্রযুক্তি মন্ত্রণালয় এবং ডাক ও টেলিযোগাযোগ মন্ত্রণালয়কে একীভূত করে ডাক, টেলিযোগাযোগ ও তথ্যপ্রযুক্তি মন্ত্রণালয় সৃষ্টি করা হয়।
বাংলাদেশের ডাক, টেলিযোগাযোগ ও তথ্যপ্রযুক্তি মন্ত্রণালয়ের মন্ত্রী, প্রতিমন্ত্রী ও উপদেষ্টা হিসাবে দায়িত্ব পালনকারী ব্যক্তিবর্গের তালিকা নিম্নরূপ:
মূলত এ মন্ত্রণালয়ের অধীনে দুটি বিভাগের মাধ্যমে ডাক, টেলিযোগাযোগ ও তথ্য-প্রযুক্তি সংশ্লিষ্ট কার্যক্রম পরিচালিত হচ্ছে:
আল-মাহদি

মুহাম্মদ ইবনে মনসুর আল মাহদি () (জন্ম: ১২৬ বা ১২৭ হিজরি; মৃত্যু: ১৬৯ হিজরি) (জন্ম: ৭৪৪ বা ৭৪৫ খ্রিষ্টাব্দ; মৃত্যু: ৭৮৫ খ্রিষ্টাব্দ), ছিলেন তৃতীয় আব্বাসীয় খলিফা। তিনি ১৫৮ হিজরি থেকে ১৬৯ হিজরি (৭৭৫-৭৮৫ খ্রিষ্টাব্দ) পর্যন্ত শাসন করেন। তিনি তার পিতা আল মনসুরের উত্তরাধিকারী হন।
আল মাহদি তার পিতার মৃত্যুশয্যায় থাকার সময় খলিফা হিসেবে ঘোষিত হন। তার শান্তিপূর্ণ শাসনকালে পূর্বসূরিদের নীতিমালা প্রচলিত ছিল।
তার শাসনামলে আলিয়দের সাথে বিরোধ নিষ্পত্তি হয়। প্রভাবশালী বারমাকি পরিবার এসময় আরও ক্ষমতার অধিকারী হয়। তারা খলিফার সাথে ঘনিষ্ঠভাবে কাজ করে।
আল মাহদি দশ বছর ক্ষমতায় ছিলেন। তিনি তার সবচেয়ে বিশ্বস্ত উজির ইয়াকুব ইবনে দাউদকে কারারুদ্ধ করেন। ১৬৭ হিজরি/৭৮৩ খ্রিষ্টাব্দে আল মাহদি কর্তৃক চালু করা এক তদন্তের ফলে অভিযুক্ত জিন্দিকদের মৃত্যুদণ্ড দেয়া হয়। তিনি সঙ্গীত ও কবিতার ভক্ত ছিলেন। অনেক শিল্পী ও কবি তার পৃষ্ঠপোষকতা লাভ করে। তিনি সঙ্গীত ও কাব্যের বিস্তারে ভূমিকা রাখেন।
৭৭৭ সালে তিনি খোরাসানের ইউসুফ ইবনে ইবরাহিমের বিদ্রোহ দমন করেন। একই বছর তিনি তার উত্তরাধিকারী হিসেবে ঈসা ইবনে মুসাকে সরিয়ে তার পুত্র মুসা আল হাদিকে তার স্থলাভিষিক্ত করেন এবং তার জন্য অভিজাতদের কাছ থেকে বায়াত গ্রহণ করেন। ৭৭৮ সালে সিরিয়ায় উমাইয়া শক্তির নেতৃত্ব দানকারী আবদুল্লাহ ইবনে মারওয়ান ইবনে মুহাম্মদের বিদ্রোহ দমন করেন।
৭৮৫ সালে তাকে বিষপ্রয়োগে হত্যা করা হয়।
আল মাহদির শাসনামলে বহুজাতিক বাগদাদ নগরী প্রাচুর্যপূর্ণ হয়ে উঠে। আরব উপদ্বীপ। ইরাক, সিরিয়া, পারস্য এবং আফগানিস্তান ও স্পেনের মত দূরবর্তী স্থান থেকেও অভিবাসীরা আসতে থাকে। বাগদাদ মুসলিম খ্রিষ্টান, ইহুদি, হিন্দু ও জরস্ট্রিয়ানদের আবাসস্থল ছিল। এটি বিশ্বের বৃহত্তম শহর হয়ে উঠে।
আল মাহদি আব্বাসীয় প্রশাসনকে বিস্তৃত করার কাজ চালু রাখেন। সেনাবাহিনী, বিচার ও কর সংগ্রহের জন্য নতুন দিওয়ান বা বিভাগ খোলা হয়। বারমাকি পরিবার এ নতুন বিভাগগুলোতে নিয়োগ পায়। বারমাকিরা পারসিয়ান বংশোদ্ভূত ছিল। প্রথমে বৌদ্ধ হলেও আরবদের আগমনের অল্পকাল আগে তারা জরস্ট্রিয়ানিজমে দীক্ষিত হয়। হারুনুর রশিদের সময় তাদের স্বল্পকাল স্থায়ী প্রভাব তাদের বিরুদ্ধে চলে যায়।
৭৫১ সালে চীন থেকে কাগজের প্রচলন (দেখুন তালাসের যুদ্ধ) গুরুত্বপূর্ণ ভূমিকা রাখে। এখন পর্যন্ত পশ্চিমে আরবদের মধ্যে কাগজের প্রচলন ছিল না। পারসিয়ানরা পেপিরাস ও ইউরোপীয়ানরা ভেলাম ব্যবহার করত। কাগজ নির্ভর শিল্প বাগদাদে ব্যাপক হয়ে উঠে। শহরের একটি সড়ক শুধু কাগজ ও বইয়ের বিক্রির জন্য ব্যবহৃত হত। আব্বাসীয় আমলাতন্ত্রের বিস্তৃতিতে কাগজের স্বল্পমূল্য ও স্থায়ীত্ব প্রভাব ফেলেছিল।
ডোরেমন: নোবিতা অ্যান্ড দ্য স্টীল ট্রুপস

সুনিওর রোবট খেলনা দেখে নোবিতার হিংসা হয়। নোবিতা ডোরেমনের কাছে রোবট খেলনা চায়। কিন্তু ডোরেমন তাকে প্রত্যাহার করে। তখন নোবিতা একটি বল খুজে পায়। ঐ বলের সংকেতের মাধ্যমে আকাশ থেকে রোবটের নানা অংশ পড়ে। সেসব অংশ একত্রিত করে নোবিতা বিরাট এক রোবট প্রস্তুত করে। সেই রোবটের নাম দেয় জেন্ডা ক্রস। এই রোবটটি খুজতে আসে রিরুরু নামের আরেকটি রোবট মেয়ে। প্রথমে নোবিতা তাকে বন্ধু মনে করে। কিন্তু পরে নোবিতা জানতে পারে রিরুরু পৃথিবী ধ্বংস করতে এসেছে। শেষে এই রোবটটির সাহায্যে নোবিতা তার শত্রু ভিনগ্রহী তথা মেগাট্রোপিয়া নামক ভিনগ্ৰহের রোবটদের সাথে যুদ্ধ করে।
/* ডোরেমন চলচ্চিত্রের তালিকা */
গ্রেইম হিক

গ্রেইম অ্যাশলে হিক, এমবিই (; জন্ম: ২৩ মে, ১৯৬৬) রোডেশিয়ার সলেসবারিতে জন্মগ্রহণকারী জিম্বাবুয়ে বংশোদ্ভূত সাবেক ও বিখ্যাত ইংরেজ আন্তর্জাতিক ক্রিকেট তারকা। ইংল্যান্ড ক্রিকেট দলের পক্ষে ৬৫ টেস্ট ও ১২০টি একদিনের আন্তর্জাতিকে অংশ নিয়েছেন। ইংরেজ কাউন্টি ক্রিকেটে ওরচেস্টারশায়ার ক্লাবে পুরোটা সময় কাটান গ্রেইম হিক। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফব্রেক বোলিং করতেন ‘হিকি’ ডাকনামে পরিচিত গ্রেইম হিক।
একসময় হিকের বোলিং খেলায় গুরুত্বপূর্ণ ভূমিকা রাখতো। তার অফ-স্পিন বোলিংয়ে প্রথম-শ্রেণীর ক্রিকেটে দুই শতাধিক উইকেট পায়। কিন্তু, ২০০১ সালের পর তিনি খুব কম সময়ই বোলিং করতেন। তন্মধ্যে প্রথম-শ্রেণীর ক্রিকেটে কেবলমাত্র একটি ও লিস্ট এ ক্রিকেটে দুইটি উইকেট পেয়েছেন। তারপর ২০০৪ সালের পর কোন স্তরের ক্রিকেটেই তিনি আর কোন বোলিং করেননি।
সমগ্র খেলোয়াড়ী জীবনে তিনি স্লিপে দাঁড়াতেন। গ্রাহাম গুচ তার আত্মজীবনীতে উল্লেখ করেছেন যে, তার স্লিপে দাঁড়ানোর সাথে মার্ক টেলর, ইয়ান বোথাম ও গ্রেইম হিক দখল করে নিয়েছেন।
২০০৮ সালে গ্রাহাম গুচের গড়া সবচেয়ে বেশি খেলার রেকর্ড ভেঙ্গে ফেলেন। তিনি চল্লিশ হাজারেরও অধিক প্রথম-শ্রেণীর ক্রিকেটে রান সংগ্রহ করেছেন। অধিকাংশ রানই এসেছিল তিন নম্বরে ব্যাটিং করে। লিস্ট এ ক্রিকেটে গ্রাহাম গুচ ও শচীন তেন্ডুলকরের সাথে তিনিও তৃতীয় ক্রিকেটার হিসেবে বিশ হাজার রানের কোটা অতিক্রম করেন। পঁচিশ জন খেলোয়াড়ের একজন হিসেবে প্রথম-শ্রেণীর ক্রিকেটে শতরানের শতক করেন। একমাত্র ক্রিকেটার হিসেবে তিনটি ভিন্ন ভিন্ন দশকে প্রথম-শ্রেণীর ক্রিকেটে ত্রি-শতক হাঁকিয়েছেন। টিম কার্টিস বাদে একমাত্র ক্রিকেটার হিসেবে লিস্ট এ ক্রিকেটে ওরচেস্টারশায়ারের পক্ষে ১০,০০০-এর অধিক রান সংগ্রহ করেছেন। তবে তার এ সকল অনন্য অর্জনগুলো আন্তর্জাতিকের ক্রিকেটের সাথে তুলনান্তে বেশ বৈসাদৃশ্যপূর্ণ। প্রথম-শ্রেণীর ক্রিকেটে যেখানে তার ব্যাটিং গড় ৫২.২৩, সেখানে টেস্ট গড় মাত্র ৩১.৩২।
১৯৯৯ সালে ওরচেস্টারশায়ার থেকে আর্থিক সুবিধাপ্রাপ্তি হিসেবে ৩৪৫,০০০ পাউন্ড-স্টার্লিংয়েরও অধিক অর্থ সুবিধা পেয়েছেন। এছাড়াও, ২০০৬ সালে টেস্টিমোনিয়াল পুরস্কার পেয়েছেন।
২০০৮ মৌসুমের শেষদিকে কাউন্টি ক্রিকেট থেকে অবসর নেন হিক। এরপর তিনি মালভার্ন কলেজে কোচ হিসেবে যোগদান করেন। এরপর মৌসুমের বাকী সময়টুকু ইন্ডিয়ান ক্রিকেট লীগে চণ্ডিগড় লায়ন্সে যোগ দেন।
লাইলি মজনু (উদ্ভিদ)

লাইলি মজনু () (দ্বিপদ নাম:"Excoecaria cochinchinensis") হচ্ছে Euphorbiaceae পরিবারের Excoecaria গণের উদ্ভিদ। এর পাতার উপরের পিঠ গাঢ় সবুজ, কিন্তু নিচের পিঠ লালচে । এর ফুল খুবই ছোট। পাতার সৌন্দর্যের কাছে এর ফুলের সৌন্দর্য হার মেনেছে। কলমে চাষ হয়। এর পাতার ঊর্ধ্বত্বক এবং এর সংলগ্ন প্যালিসেড টিস্যুতে ক্লোরোফিল থাকায় উপরের পৃষ্ঠ সবুজ দেখায়। এর পাতার নিম্নত্বক এবং এর সংলগ্ন স্পঞ্জী টিস্যুতে লালচে বর্ণের রঞ্জক থাকায় নিচের পৃষ্ঠ লালচে দেখায়।
এই গাছের নাম হচ্ছে Blindness tree বা অন্ধত্ব গাছ। অন্ধত্ব গাছ শব্দটি এসেছে লাতিন শব্দ "excoecaria" থেকে যার অর্থ অন্ধ করা। গাছটির কষ (ল্যাটেক্স) চোখে লাগলে অন্ধ হয়ে যেতে পারে। তাই এমন নামকরণ। লাতিন নাম "cochinchinensis" পাওয়া গেছে Cochinchina, ভিয়েতনামের একটি পুরনো নাম থেকে।
অনেকে একে উষ্ণ অঞ্চলের গৃহের গাছ, আলংকারিক গাছ হিসেবে ব্যবহার করে ঘরকে করে তুলেন পত্রশোভায় শোভিত। এই জনপ্রিয় চাষ হচ্ছে "আগুনঝড়"
পানি লজ্জাবতী

পানি লজ্জাবতী, (), "Neptunia oleracea" হচ্ছে জলে জন্মানো উদ্ভিদ।পাতা দেখতে লজ্জাবতী পাতার মত এবং কোনো স্পর্শ পেলেই লজ্জাবতি পাতার মত গুঁটিয়ে যায়। কাণ্ডে একপ্রকার সাদা রঙের ফমের মত হয় যা মাছে খাদ্য। ফুল হলুদ কমলা। আগে অনেক পুকুরে দেখা যেত এখন তেমন চোখে পড়ে না।
অম্বিকা (মহাভারত)

অম্বিকা হলেন কাশীরাজের মধ্যম কন্যা। ইনি রাজা বিচিত্রবীর্যের প্রথম স্ত্রী এবং ধৃতরাষ্ট্রের জননী। ভীষ্ম অম্বা ও অম্বালিকার সাথে এঁকে স্বয়ম্বর হতে হরণ করে আনেন। বিবাহের সাত বছরের মাথায় বিচিত্রবীর্য যক্ষ্মা আক্রান্ত হয়ে নিঃসন্তান অবস্থায় মারা যান। কিন্তু বংশ রক্ষাকারী পুত্রের জন্য ইনি শ্বশ্রূ সত্যবতীর অনুরোধে সত্যবতীর পুত্র মহর্ষি বেদব্যাস এর কাছে যান নিয়োগের জন্য। কিন্তু নিয়োগের সময় বেদব্যাসের ভয়ঙ্কর চেহারা দেখে ইনি তার দুই চোখ বন্ধ করে ফেলেন। এজন্য তার সন্তান ধৃতরাষ্ট্র জন্মান্ধ হয়ে জন্মান। ইনি শ্বশ্রূ সত্যবতী ও কনিষ্ঠা ভগিনী অম্বালিকার সাথে সন্ন্যাসিনীর ন্যায় শেষ জীবন অতিবাহিত করেন।
রিচার্ড ফ্লানাগান

রিচার্ড মিলার ফ্লানাগান (জন্ম: ১৯৬১) তাসমানিয়ার লংফোর্ডে জন্মগ্রহণকারী বিখ্যাত অস্ট্রেলীয় ঔপন্যাসিক। দি ইকোনোমিস্টের মতে, ‘তিনি তাঁর সময়কালের সর্বাপেক্ষা বিশুদ্ধ অস্ট্রেলীয় ঔপন্যাসিকদের একজন-রূপে গণ্য করা হয়। তাঁর প্রত্যেকটি উপন্যাসই ব্যাপকভাবে পাঠকদের মনোযোগ আকর্ষণে সক্ষম এবং তিনি অগণিত পুরস্কার ও সম্মাননা লাভের অধিকারী।’ এছাড়াও তিনি চলচ্চিত্র পরিচালনা করছেন।
২০১৪ সালে দ্য ন্যারো রোড টু দ্য ডিপ নর্থ শিরোনামে ঐতিহাসিক উপন্যাস রচনার জন্য তিনি ম্যান বুকার পুরস্কার লাভ করেন। উপন্যাসে দ্বিতীয় বিশ্বযুদ্ধ চলাকালে একদল অস্ট্রেলীয় যুদ্ধবন্দীকে কেন্দ্র করে রচিত হয়। যুদ্ধবন্দীদের রেললাইন নির্মাণে তাদের অভিজ্ঞতার চিত্র ফুঁটিয়ে তোলা হয়েছে।
তাসমানিয়া লংফোর্ডে জন্মগ্রহণকারী ফ্লানাগান ছয় ভাই-বোনের মধ্যে পঞ্চম। ১৮৪০-এর দশকে আয়ারল্যান্ড থেকে তার পূর্ব-পুরুষগণ অস্ট্রেলিয়ায় বসত গড়েন। দ্বিতীয় বিশ্বযুদ্ধে বার্মার রেলওয়ের মৃত্যু থেকে তার বাবা প্রাণে রক্ষা পান। তার তিন ভাইয়ের একজন অস্ট্রেলিয়ান রুলস ফুটবলের সংবাদদাতা মার্টিন ফ্লানাগান। তাসমানিয়ার পশ্চিম উপকূলের দূরবর্তী খনি শহর রোজবেরিতে তার শৈশবকাল অতিবাহিত হয়।
১৯৯৪ সালে তিনি তার প্রথম উপন্যাস ‘ডেথ অব এ রিভার গাইড’ রচনা করেন। এ উপন্যাসে আলজাজ কোসিনি নামীয় এক নদীপথ প্রদর্শনকারীর কাহিনী বিবৃত হয়েছে। সে তার স্ত্রী ও পরিবারের অন্যান্যদের পাশাপাশি অন্যান্যদের জীবন বাঁচায়। পরবর্তীতে সে জলে ডুবে মৃত্যুবরণ করে। উপন্যাসটি সম্পর্কে টাইমস লিটারেরি সাপ্লিম্যান্ট অস্ট্রেলীয় লেখনীতে সর্বাপেক্ষা নতুন ধারার সূত্রপাত ঘটেছে বলে অভিহিত করে। তার পরবর্তী বই ‘দ্য সাউন্ড অব ওয়ান হ্যান্ড ক্ল্যাপিং’ ১৯৯৭ সালে প্রকাশিত হয়। এ গ্রন্থে এক স্লোভেনীয় অভিবাসীর জীবন-চিত্র সম্পর্কে তুলে ধরা হয়েছে। এ বইটি ব্যাপকভাবে বিক্রিত বইয়ের মর্যাদা পায়। কেবলমাত্র অস্ট্রেলিয়াতেই ১৫০,০০০ কপির বেশি বিক্রি হয়। ফ্লানাগানের প্রথম দুইটি উপন্যাসই ‘কিরকাস রিভিউজ’ হিসেবে ঘোষিত হয় ও অস্ট্রেলিয়া বাইরে চমৎকার গল্প-কাহিনীর শীর্ষস্তরে পৌঁছায়।
ব্রতচারী আন্দোলন

ব্রতচারী আন্দোলন হচ্ছে ১৯৩২ সালে গুরুসদয় দত্ত কর্তৃক প্রতিষ্ঠিত একটি আধ্যাত্মিক ও সামাজিক উন্নয়নের আন্দোলন। ১৯৩২ সালে এই আন্দোলনের সূচনা হয়। ব্রিটিশ ভারতের বাঙালি নাগরিকদের মধ্যে দেশপ্রেম, বাঙালি জাতীয় চেতনা ও নাগরিকত্ববোধ তৈরী করা ছিল এ আন্দোলনের মূল লক্ষ্য।
গুরুসদয় দত্ত কর্তৃক প্রতিষ্ঠিত বাংলার ব্রতচারী সমিতির মাধ্যমে এই আন্দোলনের কার্যক্রম প্রচারিত হত। সমিতির কেন্দ্রীয় কার্যালয় ছিল কলকাতার ১২ নং লাউডন স্ট্রিটে। অবিভক্ত বাংলার অনেক এলাকায় এই সমিতি প্রতিষ্ঠিত হয়েছিল। ১৯৩৪ সালে ফরিদপুর ব্রতচারী সমিতির মূখপত্র হিসেবে ব্রতচারী বার্ত্তা নামে একটি পত্রিকা প্রকাশিত হয়। বাংলার ব্রতচারী সমিতির উদ্যোগে ১৯৩৬ সালে বাংলার শক্তি নামে একটি পত্রিকা প্রকাশিত হয়েছিল। ইউরোপে এ আন্দোলন জনপ্রিয়তা পায়। ইংরেজ সরকারেরও এ আন্দোলনের প্রতি সপ্রশংস সমর্থন ছিল।
ব্রতচারী আন্দোলনে ভুক্তির জন্য প্রথমে তিনটি উক্তি স্বীকার করে নিতে হত। উক্তিগুলো হলোঃ
অতঃপর পঞ্চব্রত, ব্রতচারীর প্রতিজ্ঞা, ব্রতচারীর ষোলপণ, ষোল পণের অতিরিক্ত এক পণ, ব্রতচারীর সতের মানা (নিষেধাজ্ঞা), ব্রতচারী বৃত্ত ইত্যাদি আবৃত্তি করে এই আন্দোলনের অন্তর্ভুক্ত হতে হত। 
ব্রতচারী আন্দোলনের মূল লক্ষ্য ছিল বাঙ্গালী ব্রতচারীদেরকে জ্ঞান, শ্রম, সত্য, ঐক্য ও আনন্দের সাথে জীবনযাপনের পথপ্রদর্শন করা। ব্রতচারীদের সত্যনিষ্ঠা, সংযম, অধ্যবসায় ও আত্মনির্ভরতা ছিল এ আন্দোলনের অন্যতম বৈশিষ্ট। ঐক্যবদ্ধভাবে লোকনৃত্য ও লোকসঙ্গীত চর্চার মাধ্যমে মানসিক ও আত্মিক বিকাশ লাভ ও দেশপ্রেমে উদ্বুদ্ধ করা ছিল এ আন্দোলনের মূল উদ্দেশ্য। বিশ্ব মানব হওয়ার লক্ষ্যে শাশ্বত বাঙ্গালী হওয়ার উদাত্ত আহ্বান জানিয়ে এ আন্দোলনের প্রতিষ্ঠাতা গুরুসদয় দত্ত লেখেন-
শওকত আলি (রাজনীতিবিদ)

মাওলানা শওকত আলি (জন্ম-১০ মার্চ ১৮৭৩, মৃত্যু-২৬ নভেম্বর ১৯৩৮) ছিলেন একজন ভারতীয় মুসলিম জাতীয়তাবাদী ও খিলাফত আন্দোলনের নেতা। তিনি মাওলানা মুহাম্মদ আলির ভাই।
শওকত আলি ১৮৭৩ সালে রামপুরে (বর্তমান উত্তরপ্রদেশ) জন্মগ্রহণ করেন। তিনি আলিগড় মুসলিম বিশ্ববিদ্যালয়ে শিক্ষালাভ করেন। তিনি ক্রিকেটের ভক্ত ছিলেন ও বিশ্ববিদ্যালয় দলের অধিনায়ক হতেন। মহাত্মা গান্ধী তাকে রাজনীতিতে নিয়ে আসেন।
শওকত আলি ১৮৯৬ থেকে ১৯১৩ সাল পর্যন্ত যুক্ত প্রদেশে সরকারি চাকরিতে বহাল ছিলেন।
শওকত আলি তার ভাই মুহাম্মদ আলিকে উর্দু সাপ্তাহিক "হামদর্দ" ও ইংরেজি সাপ্তাহিক "কমরেড" প্রকাশ করতে সাহায্য করেন। ১৯১৯ সালে রাজদ্রোহ অভিযোগ ও প্রতিবাদ সংগঠনের কারণে কারাগারে থাকার সময় তিনি খিলাফত সম্মেলনের প্রথম প্রেসিডেন্ট নির্বাচিত হন। অসহযোগ আন্দোলনের সময় মহাত্মা গান্ধী ও কংগ্রেসকে সমর্থন করার কারণে ১৯২১ থেকে ১৯২৩ সাল পর্যন্ত তিনি কারাগারে ছিলেন। তার ভক্তরা তাকে ও তার ভাইকে মাওলানা উপাধি দেয়। ১৯২২ সালের মার্চে তিনি রাজকোট কারাগারে ছিলেন।
কংগ্রেস ও এর অহিংস নীতির সমর্থক হলে তিনি ও তার কিছু সহকর্মী স্বাধীনতার জন্য বিপ্লবী আন্দোলনকেও সমর্থন করেন। তিনি শচীন্দ্রনাথ সেনালকে অস্ত্র সরবরাহ করেছিলেন। তিনি ও তার ভাই শওকত আলি কংগ্রেস ও গান্ধীর নেতৃত্বের ব্যাপারে নেতিবাচক দিকে সরে আসেন। মাওলানা মুহাম্মদ আলি কারাগারে থাকায় শওকত আলি ও বেগম মুহাম্মদ আলি নেহরু রিপোর্টের উপর সর্বদলীয় সম্মেলনে কেন্দ্রীয় খিলাফত কমিটির ৩০ সদস্যসহ খিলাফত কমিটির নেতৃত্ব দেন। এদের মধ্যে ছিলেন মুহাম্মদ ইফরান, মহিউদ্দিন আজমেরি, ইয়াসিন নুরি, এস. কে. নবিবউল্লাহ, গুলশার খান, মুহাম্মদ ইবরাহিম, মনজুর আলি তাইব, মুসা খান, আজাদ সুবহানি, মুহাম্মদ জাফরি, লাল বাদশাহ, আবদুল মজিদ দারিয়াবাদি, রউফ পাশাম, মুহাম্মদ উসমান, আবদুল মজিদ, ড. মাগফুর আহমেদ আজাজি, হাশিম আবদুর রহমান, খাজা গিয়াসউদ্দিন, ইলাহি বখশ, আবদুল মহসিন মুহাম্মদ সাজ্জাদ, সুলাইমান কাসিন, আলি মুহাম্মদ জালালউদ্দিন, আবদুল রউফ, ফাতেহ মুহাম্মদ, মুহাম্মদ জান, আহমেদ ভামরিওয়ালা, আবদুল আহাদ খান, হেমায়েতউল্লাহ, মুহাম্মদ বখশ ও জাহিদ আলি। ১৯২৮ সালে তিনি নেহরু রিপোর্টের বিরোধিতা করেন এবং মুসলিমদের জন্য পৃথক নির্বাচনের দাবি জানান। খিলাফত কমিটি শেষ পর্যন্ত নেহরু রিপোর্ট প্রত্যাখ্যান করে। তিনি লন্ডনে প্রথম ও দ্বিতীয় গোল টেবিল সম্মেলনে অংশ নেন। তার ভাই ১৯৩১ আলে মৃত্যুবরণ করলে তিনি কাজ চালু রাখেন এবং জেরুজালেমে বিশ্ব মুসলিম সম্মেলন সংগঠিত করেন।
১৯৩৬ সালে মাওলানা শওকত আলি নিখিল ভারত মুসলিম লীগে যোগ দেন এবং মুহাম্মদ আলি জিন্নাহর একজন ঘনিষ্ঠ রাজনৈতিক মিত্রে পরিণত হন। ১৯৩৪ থেকে ১৯৩৮ সাল পর্যন্ত তিনি কেন্দ্রীয় আইনসভার সদস্য ছিলেন। তিনি মধ্যপ্রাচ্য ভ্রমণ করেন এবং ভারতীয় মুসলিমদের জন্য সমর্থন তৈরী করেন।
মাওলানা শওকত আলি ১৯৩৮ সালের ২৬ নভেম্বর মৃত্যুবরণ করেন।
মিক মার্টেল

মাইকেল মিক মার্টেল (; জন্ম: ২৮ সেপ্টেম্বর, ১৯৬৬) ওয়েস্টার্ন অস্ট্রেলিয়ার পার্থে জন্মগ্রহণকারী অস্ট্রেলীয় ক্রিকেট আম্পায়ার। ওয়ানেরু এন্ড বেজওয়াটার-মর্লে দলের পক্ষে ওয়েস্টার্ন অস্ট্রেলিয়ান গ্রেড ক্রিকেটে ৩৪টি প্রথম গ্রেডের খেলায় অংশগ্রহণ করেন মিক মার্টেল। পরবর্তীতে ডব্লিউএ সাবআরবান টার্ফ প্রতিযোগিতায় বালকাত্তা ক্রিকেট ক্লাবে খেলেন। ২০০০-২০০১ মৌসুমে সেখানে তিনি চ্যাম্পিয়ন ক্রিকেটার ছিলেন। হাতে আঘাতপ্রাপ্তির ফলে তার সংক্ষিপ্ত খেলোয়াড়ী জীবনের সমাপ্তি ঘটে। এরপর তিনি আম্পায়ারিংয়ে প্রবেশ করেন।
অক্টোবর, ২০০৭ সালে ঘরোয়া পর্যায়ের একদিনের খেলায় তার আম্পায়ার হিসেবে অভিষেক ঘটে। অক্টোবর, ২০০৮ সালে প্রথম-শ্রেণীর ক্রিকেটে আম্পায়ার হিসেবে অভিষিক্ত হন তিনি।
তুর্কি লিরা

তুর্কি লিরা (মুদ্রার প্রতীক: ₺; ব্যাংক কোড: TRY), () তুরস্ক ও তুর্কি উত্তর সাইপ্রাস প্রজাতন্ত্র-এর মুদ্রা। তুর্কি লিরা ১০০ "খুরুশ"-এ উপবিভাজিত হয়।
লিরা ও ইউরোপ এবং মধ্যপ্রাচ্যের কিছু মুদ্রাব্যবস্থাী মূল পাওয়া যায় প্রাচীন রোমের লিবরা নামক ওজনের এককে যেটি মূলত হলো এক ট্রয় পাউন্ড রুপা। রোমানদের লিবরা মুদ্রাব্যবস্থা ইউরোপ ও এর পূর্বের কাছে ছড়িয়ে যায়, যা মধ্যযুগ পর্যন্ত ব্যবহৃত হয়। তুর্কের লিরা, ফ্রান্সের লিবরে (১৭৯৪সাল পর্যন্ত), ইতালির লিরা (২০০২সাল পর্যন্ত) এবং ব্রিটিশ পাউন্ড হলো প্রাচীন মুদ্রাব্যবস্থার আধুনিক সংস্করণ।
মুদ্রাব্যবস্থায় পুরাতন একক কুরুসের পাশাপাশি প্রধান একক হিসেবে অত্তোমান লিরা প্রথম ব্যবহৃত হয় ১৮৪৪সাল থেকে, যা মূলত অংশ ছিল। অত্তোমান লিরার প্রচলন ছিল ১৯২৭সালের শেষ পর্যন্ত।
দিলীপ জোশী

দিলীপ জোশী (; ) ভারতের একজন চলচ্চিত্র এবং টেলিভিশন অভিনেতা। তিনি বেশিরভাগ সময় কৌতুক অভিনয় করেন। তিনি মূলত "তারক মেহতা কা উল্টা চশমা" ধারাবাহিকে জেঠালাল গাড়া চরিত্রে অভিনয়ের জন্য সুপরিচিত।
দিলীপ জোশীর স্ত্রীর নাম জয়মালা জোশী। তাদের একটি ছেলে এবং একটি মেয়ে আছে। জোশী তার পরিবারের সাথে ভারতের মুম্বইয়ে বাস করেন।
সব পুরস্কার "তারক মেহতা কা উল্টা চশমা" ধারাবাহিকের মাধ্যমে পেয়েছেন।
কিতাবুল আসারুল বাকিয়া আন আল কুরআন আল খালিয়া

কিতাবুল আসারুল বাকিয়া আন আল কুরআন আল খালিয়া বা গত শতাব্দীর অবশিষ্ট চিহ্ন ( "", প্রাচীন জাতিগুলির ইতিহাস নামেও পরিচিত) আবু রায়হান আল বিরুনি কর্তৃক রচিত একটি বই। এতে বিভিন্ন সংস্কৃতি ও সভ্যতার ক্যালেন্ডার, গণিত, জ্যোতির্বিজ্ঞান, ঐতিহাসিক তথ্য, বিভিন্ন জাতিগোষ্ঠীর প্রথা ও ধর্ম নিয়ে তুলনামূলক আলোচনা রয়েছে।
এটি আল বিরুনির প্রথম গুরুত্বপূর্ণ কাজ। তিনি ১০০০ সালে (৩৯০/১ হিজরি) গোরগানে কাবুসের দরবারে এটি লেখা শেষ করেন। এসময় তার বয়স ৩০ এর কিছু কম ছিল।
টোকিও স্টক এক্সচেঞ্জ

টোকিও স্টক এক্সচেঞ্জ (, "তৌক্যৌ শৌকেন্ তরিহিকিজ" বা "তৌশৌ") হল জাপানের একটি শেয়ার বাজার। এটি বিশ্বে তৃতীয় বৃহত্তম শেয়ার বাজার, আর এশিয়ার প্রথম।
চেতন ভগত

চেতন ভগত (; ) (জন্ম: এপ্রিল ২২ , ১৯৭৪) একজন ভারতীয় ঔপন্যাসিক, নিবন্ধকার, বক্তা ও চিত্ৰনাট্যকার। তার লেখা বেস্টসেলার বইয়ের মধ্যে রয়েছে ""ফাইভ পয়েন্ট সামওয়ান"" (২০০৪), ""ওয়ান নাইট @ এ কল সেন্টার"" (২০০৫), ""দ্য থ্রি মিস্টেকস্ অব মাই লাইফ"" (২০০৮), ""টু স্টেটস্ঃদ্য স্টোরি অব মাই ম্যারেজ"" (২০০৯), ""রিভুল্যুশন ২০২০"" (২০১১), এবং ""হাফ গার্লফ্রেন্ড"" (২০১৪)। এ বইগুলোর কারণে সারাবিশ্বের পাঠকদের কাছে তুমুল জনপ্রিয়তা পান তিনি। এর মধ্যে চারটি উপন্যাস অবলম্বনে বলিউডে নির্মিত হয় সিনেমা (সিনেমাগুলো হচ্ছে "থ্রি ইডিয়টস", "কাই পো চে" এবং "টু স্টেটস্")। ২০০৮ সালে দ্য নিউ ইয়র্ক টাইমসের তথ্য অনুযায়ী ভারতের ইতিহাসে চেতন ভগত ইংরেজি ভাষায় সবচেয়ে বেশি বিক্রিত বইয়ের লেখক। "টাইম ম্যাগাজিনের" বিশ্বের শ্রেষ্ঠ ১০০ ক্ষমতাধর লোকেদের তালিকায় যুক্ত হয়েছে চেতন ভগতের নাম।
চেতন ভগত ভারতের রাজধানী দিল্লীতে জন্মগ্রহণ করেন। তার পরিবার ছিলো পাঞ্জাবি মধ্যবিত্ত পরিবার। তার বাবা একজন অবসরপ্রাপ্ত সেনাকর্মকর্তা (লেফট্যানেন্ট কর্নেল) এবং মা কৃষি বিভাগের একজন সরকারি কর্মকর্তা। তিনি নিউ দিল্লির আর্মি পাবলিক স্কুলে ভর্তি হন। পরবর্তীতে ইন্ডিয়ান ইন্সটিটিউট অব টেকনোলাজি দিল্লী (আইআইটি দিল্লী) থেকে স্নাতক এবং ইন্ডিয়ান ইন্সটিটিউট অব ম্যানেজমেন্ট আহমেদাবাদ (আইআইএম আহমেদাবাদ) থেকে এমবিএ ডিগ্রি নেন। পড়াশোনা শেষ করে তিনি ১১ বছর ব্যাংকে চাকুরি করেন এবং পরবর্তীতে লেখালেখির সঙ্গে যুক্ত হয়ে মুম্বাই চলে আসেন। ইতোমধ্যে তিনি ৭টি বই লিখেছেন আর এর সবগুলোই সর্বোচ্চ বিক্রিত বই। প্রথম দুটি বই তিনি চাকুরীরত অবস্থায় লিখেছিলেন।
ডেনিস অ্যামিস

ডেনিস লেসলি অ্যামিস, এমবিই (; জন্ম: ৭ এপ্রিল, ১৯৪৩) ওয়ারউইকশায়ারের বার্মিংহাম এলাকার হারবর্নে জন্মগ্রহণকারী সাবেক ও বিখ্যাত ইংরেজ আন্তর্জাতিক ক্রিকেটার। এছাড়াও তিনি ক্রিকেট প্রশাসকের ভূমিকায় অবতীর্ণ হয়েছিলেন।
ওয়ারউইকশায়ার ও ইংল্যান্ড - উভয় দলের পক্ষেই তিনি ক্রিকেট খেলতেন। ডানহাতি ব্যাটসম্যান ডেনিস অ্যামিস এক্সট্রা কভার ও মিডউইকেট বরাবর স্ট্রোকের মাধ্যমে রান সংগ্রহ করতেন। তিনি সকল ধরনের ক্রিকেটেই নিজেকে প্রতিষ্ঠিত করেন।
অ্যামিস কিশোর বয়সেই ফুটবল খেলায় গভীর অনুরক্ত ছিলেন ও নিয়মিত রুটিনমাফিক খেলতে যেতেন। কিন্তু ঐ বয়সেই ফুটবল খেলায় পিঠে গুরুতর আঘাতপ্রাপ্ত হন।
১৯৬৬ মৌসুমে ওয়েস্ট ইন্ডিজের বিপক্ষে অনুষ্ঠিত ৫ম টেস্টের মাধ্যমে ইংল্যান্ডের পক্ষে তার টেস্ট অভিষেক ঘটে। এর মাধ্যমেই তিনি নিজেকে টেস্ট ব্যাটসম্যান হিসেবে প্রতিষ্ঠিত করেন। প্রতিরক্ষামূলক হেলমেট ব্যবহারে প্রথমদিককার ব্যাটসম্যানদের অন্যতম ছিলেন তিনি। ৩,৬১২ টেস্ট রান করার সময় তিনি এগারোটি অর্ধ-শতক ও এগারোটি শতক হাঁকান। তন্মধ্যে ওয়েস্ট ইন্ডিজের বিপক্ষে দু’টি ডাবল সেঞ্চুরি করেন। ১৯৭৩-৭৪ মৌসুমে কিংস্টনে ওয়েস্ট ইন্ডিজের বিপক্ষে অপরাজিত ২৬২* রান প্রথম-শ্রেণীর ক্রিকেটেও তার সর্বোচ্চ রান। ঐ টেস্টটি ড্রয়ে পরিণত হয়। ১৯৭৫ সালে ইংল্যান্ড দল থেকে বাদ পড়েন অ্যামিস। ১৯৭৬ সালে ওভালে ওয়েস্ট ইন্ডিজের বিপক্ষে শেষ টেস্টে দলের সাথে যুক্ত হন। কিন্তু প্রথম ইনিংসে তার ২০৩ রান ইংল্যান্ডকে পরাজয়ের হাত থেকে রক্ষা করতে সক্ষম হয়নি। ১৯৭৭ সালে দল থেকে বাদ পড়লে স্বেচ্ছা নির্বাসন থেকে জিওফ্রে বয়কটের ফিরে আসার সুযোগ ঘটে।
২৪ আগস্ট, ১৯৭২ তারিখে ৩ ওডিআই নিয়ে গড়া প্রুডেন্সিয়াল ট্রফি প্রতিযোগিতার প্রথম খেলায় সফরকারী অস্ট্রেলিয়ার রস এডওয়ার্ডস, ডেনিস লিলি, বব ম্যাসি, পল শিহান ও গ্রেম ওয়াটসন এবং ইংল্যান্ডের ডেনিস অ্যামিস, জিওফ আর্নল্ড, ব্রায়ান ক্লোজ, টনি গ্রেগ ও বব উলমারের একযোগে ওডিআই অভিষেক ঘটে। ম্যানচেস্টারের ওল্ড ট্রাফোর্ড ক্রিকেট গ্রাউন্ডে অস্ট্রেলিয়ার বিপক্ষে অনুষ্ঠিত ঐ খেলায় তার দল ৬ উইকেটে জয়লাভ করেছিল।
ওডিআইয়ের ইতিহাসের দ্বিতীয় খেলায় প্রথম খেলোয়াড় হিসেবে সেঞ্চুরি পান তিনি। তিনি ১৩৪ বলে ১০৩ রান তুলেন। পরবর্তীতে ওয়েস্ট ইন্ডিজের ডেসমন্ড হেইন্স ১৯৭৮ সালে অস্ট্রেলিয়ার বিপক্ষে ১৪৮ রান তুলে তার ব্যক্তিগত সংগ্রহকে অতিক্রম করেন।
প্রথম-শ্রেণীর ক্রিকেটে ৪২.৮৬, লিস্ট-এ ক্রিকেটে ৩৫.০৬, টেস্টে ৪৬.৩০ এবং একদিনের আন্তর্জাতিকে ৪৭.৭২ রান গড়ের অধিকারী ছিলেন। প্রথম-শ্রেণীর ক্রিকেটে তিনি ১০২টি সেঞ্চুরি করেন। ইংল্যান্ডের ক্রিকেট ইতিহাসে ৫০ বা তদূর্দ্ধ টেস্ট খেলা ক্রিকেটারদের মধ্যে সেরাদের কাতারে রয়েছেন।
১৯৭৫ সালে উইজডেন কর্তৃপক্ষ তাকে অন্যতম বর্ষসেরা ক্রিকেটাররূপে নির্বাচিত করে। ১৯৭৬ সাল শেষে বিশ্বের ১নং খেলোয়াড়ের মর্যাদা লাভ করেন তিনি।
১৯৮৭ সালে ক্রিকেট খেলা থেকে অবসর নেয়ার পর ওয়ারউইকশায়ার ক্রিকেট কমিটির চেয়ারম্যান হিসেবে দায়িত্ব পালন করেন। ১৯৮৮ সালে এমবিই উপাধি লাভ করেন। ১৯৯২ সালে ইংরেজ ক্রিকেট দল নির্বাচক মনোনীত হন। ১৯৯৪ থেকে ২০০৬ সাল পর্যন্ত ডেভিড হিথের স্থলাভিষিক্ত হয়ে প্রধান নির্বাহীর দায়িত্বে ছিলেন। নভেম্বর, ২০০৭ সালে ইসিবি’র উপ-সভাপতির দায়িত্ব পালন করেন। আগস্ট, ২০১১ সালে দ্য ডেইলি টেলিগ্রাফ বোর্ডে তার অসামান্য ভূমিকার কারণে তাকে যথেষ্ট ক্রিকেট জ্ঞানসম্পন্ন ও অর্জিত অভিজ্ঞতাকে জাইলস ক্লার্কের ব্যবসায়িক দক্ষতার সাথে তুলনা করে। ২০০৭-এর গ্রীষ্মে বার্মিংহাম বিশ্ববিদ্যালয় কর্তৃপক্ষ তাকে সম্মানসূচক ডক্টরেট ডিগ্রী প্রদান করে।
১৯৯২ ক্রিকেট বিশ্বকাপ ফাইনাল

বেনসন এন্ড হেজেস বিশ্বকাপ বা ১৯৯২ ক্রিকেট বিশ্বকাপ ফাইনাল খেলাটি আইসিসি’র পরিচালনায় ২৫ মার্চ তারিখে মেলবোর্ন ক্রিকেট গ্রাউন্ডে অনুষ্ঠিত হয়। ব্যবসায়িক অংশীদারীত্বের কারণে এ প্রতিযোগিতাটি বেনসন এন্ড হেজেস বিশ্বকাপ নামে পরিচিতি পায়। প্রথমবারের মতো দিন/রাতে অনুষ্ঠিত ও তীব্র প্রতিদ্বন্দ্বিতাপূর্ণ খেলায় ইমরান খানের অধিনায়কত্বে পাকিস্তান ক্রিকেট দল ২২ রানের ব্যবধানে ইংল্যান্ড ক্রিকেট দলকে পরাভূত করে। এরফলে দলটি প্রথমবারের মতো বিশ্বকাপ ট্রফি নিজেদের করে নেয়। বিশ্বকাপের ফাইনালটি ইংল্যান্ডের বাইরে দ্বিতীয়বার ও অস্ট্রেলিয়ায় প্রথমবারের মতো আয়োজন করা হয়। ৮৭,১৮২জন দর্শক চূড়ান্ত খেলাটি উপভোগ করে ও স্টেডিয়ামটি কানায় কানায় পূর্ণ ছিল।
পাকিস্তানের ওয়াসিম আকরাম ম্যান অব দ্য ম্যাচ ও নিউজিল্যান্ডের মার্টিন ক্রো প্লেয়ার অব দ্য টুর্নামেন্টের পুরস্কার লাভ করেন।
সেমি-ফাইনালে বিজয়ের ফলে চারবার প্রচেষ্টার পর পাকিস্তান প্রতিযোগিতায় প্রথমবারের মতো চূড়ান্ত খেলায় অংশগ্রহণের সুযোগ পায়। টসে জয়ী হয়ে পাকিস্তান ব্যাটিংয়ে নামে। শুরুতে ডেরেক প্রিঙ্গল দ্রুত দুই উইকেট লাভ করলেও তৃতীয় উইকেট জুটিতে ইমরান খান ও জাভেদ মিয়াঁদাদ ১৩৯ রান যোগ করার মাধ্যমে ইনিংসের ভিত শক্ত করেন। এ জুটি শুরুতে বেশ ধীরগতিতে রান তুলেছিলেন। ড্রপ ক্যাচের বদৌলতে ইমরান খান পার পেয়ে যান। পরবর্তীতে ইনজামাম-উল-হকের ৩৫ বলে ৪২ এবং ওয়াসিম আকরামের ঝড়োগতিতে ১৮ বলে ৩৩ রানের ফলে বাজেভাবে শুরু হওয়া দলীয় ইনিংসকে ৬ উইকেটে ২৪৯ রানে উন্নীতকরণের মাধ্যমে ব্যাপক সহায়তা করেন।
মুশতাক আহমেদের গুগলিতে বিভ্রান্ত হয়ে গ্রেইম হিক আউট হলে ইংল্যান্ডও প্রারম্ভিকভাবে ধাক্কা খায়। নীল ফেয়ারব্রাদার ও অ্যালান ল্যাম্ব দলের রান ১৪১/৪-এ নিয়ে যান। ৮৭,০০০-এরও অধিকসংখ্যক দর্শকের সম্মুখে ওয়াসিম আকরাম পুনরায় বোলিং করতে এসে অল-রাউন্ডার ইয়ান বোথামকে শূন্য রানে আউট করাসহ ল্যাম্ব ও ক্রিস লুইসের উইকেট পান। ফলে ইংল্যান্ড ২২৭ রানে অল-আউট হয় ও ২২ রানের পার্থক্যে ইমরান খান তার ওডিআইয়ের শেষ উইকেট নেন রিচার্ড ইলিংওয়ার্থকে আউট করার মাধ্যমে। এরফলে পাকিস্তান দল তাদের প্রথম বিশ্বকাপ শিরোপা লাভ করে।
ব্রায়ান অলড্রিজ

ব্রায়ান লেসলি অলড্রিজ, কিউএসএম (জন্ম: ৩০ জুন, ১৯৪০) ক্রাইস্টচার্চে জন্মগ্রহণকারী নিউজিল্যান্ডের অবসরপ্রাপ্ত পেশাদার ক্রিকেট খেলোয়াড় ও পেশাদার ক্রিকেট আম্পায়ার। এছাড়াও তিনি নিউজিল্যান্ড ক্রিকেটের পরিচালনায় জাতীয় আম্পায়ারিং ম্যানেজারের দায়িত্ব পালন করেছেন।
১৯৮৬ থেকে ১৯৯৫ সাল পর্যন্ত সময়কালে অলড্রিজ ২৬টি টেস্ট খেলা ও ৪৫টি একদিনের আন্তর্জাতিক খেলা পরিচালনা করেছেন। তন্মধ্যে সেরা ঘটনা ছিল, ইংল্যান্ড ও পাকিস্তানের মধ্যে মেলবোর্ন ক্রিকেট গ্রাউন্ডে অনুষ্ঠিত ১৯৯২ সালের ক্রিকেট বিশ্বকাপ ফাইনাল খেলাটি ওয়েস্ট ইন্ডিয়ান আম্পায়ার স্টিভ বাকনরের সাথে পরিচালনা করা।
ক্রিকেট প্রশাসনে তার অনবদ্য ভূমিকার কথা স্বীকার করে তাকে ২০১২ সালে নববর্ষের সম্মাননা হিসেবে কুইন্স সার্ভিস মেডেল প্রদান করা হয়।
অম্বালিকা

অম্বালিকা (Hindi: अम्‍बालिका) হলেন কাশীরাজের কনিষ্ঠতমা কন্যা। তিনি রাজা বিচিত্রবীর্যের দ্বিতীয় স্ত্রী এবং পাণ্ডুর জননী।
ভীষ্ম অম্বা ও অম্বিকার সাথে তাকে স্বয়ম্বরসভা হতে হরণ করে আনেন। বিচিত্রবীর্য অম্বিকাকে বেশি সময় দেওয়ায় তিনি তার স্বামীর রথের সারথি সুহত্র বা শতকর্মার সাথে সম্পর্কে জড়িয়ে পড়েন এবং অধিরথ নামে একটি পুত্রের জন্ম দেন। ভীষ্ম এই কথা জানতে পেরে অধিরথকে সুহত্রের হাতে দিয়ে প্রাসাদ ছেড়ে বেরিয়ে যেতে বলেন। এই অধিরথই ছিলেন কর্নের পালক পিতা। বিচিত্রবীর্য নিঃসন্তান অবস্থায় মারা যান। এসময় ইনি শ্বশ্রূ সত্যবতীর অনুরোধে ঋষি বেদব্যাসের আশ্রমে যান নিয়োগের জন্য। নিয়োগের সময় অম্বালিকা ব্যাসের ভয়ঙ্কর চেহারা দেখে ভয়ে পাণ্ডুবর্ণ হয়ে যান। এজন্য এঁর পুত্র পাণ্ডুবর্ণ হয়ে জন্মান। পাণ্ডু পাণ্ডবদের পিতা। তিনি শেষ জীবন ভগিনী অম্বিকা ও শ্বশ্রূ সত্যবতীর সাথে তপস্বিনীর ন্যায় অতিবাহিত করেন।
ক্রাসটোজ লাইকেন

ক্রাস্টোজ লাইকেন একধরনের লাইকেন যা একটি ক্রাস্টের (ক্রাস্টোজ) মত অর্থাৎ আস্তরণের মত জন্মায় এবং এর ধারকের উপর ঘনিষ্ঠভাবে বিস্তৃত থাকে। লাইকেন গঠিত হয় শৈবাল এবং ছত্রাকের একত্রে অবস্থানের ফলে। দুইটি ভিন্ন জীবের এরূপ সহাবস্থানকে মিথোজীবিতা বলে। লাইকনের মিথোজীবিতাকে আংশিক পরজীবীতাও বলা হয়ে থাকে। বিভিন্নপ্রকার লাইকেনের মধ্যে এদের সংখ্যাই তুলনামূলকভাবে বেশি।
ক্রাস্টোজ লাইকেন এর ধারকের (পাথর, গাছ, ফুটপাত অথবা মাটি) সাথে সাধারণত এমনভাবে লেগে থাকে যে ধারককে নষ্ট না করে এদের ধারক থেকে আলাদা করা যায় না। ফোলিয়োজ লাইকেনের সাথে তুলনা করলে বলা যায়, এই লাইকেনের ক্রাস্ট কোনমতে পাতার মত তুলে নিলে নিচে কোন ত্বক (কর্টেক্স) অবশিষ্ট থাকে না; অর্থাৎ এর একটিমাত্র কর্টেক্স রয়েছে। কিন্তু ফোলিয়োজ লাইকেনের ঊর্ধ্ব ও নিম্ন কর্টেক্স উভয়ই রয়েছে। ক্রাস্টোজ লাইকেন সাধারণত চ্যাপ্টা ও ক্ষুদ্রাকার হয়ে থাকে।
"ক্রাস্টোজ" শব্দটি এসেছে ল্যাটিন শব্দ "crustōsus" থেকে যার অর্থ আস্তরণ (ত্বক) দ্বারা ঢাকা। ক্রাস্টোজ লাইকেন এর ধারককে ঢেকে ফেলে বলে এর এরূপ নামকরণ করা হয়েছে।
লাইকেনকে বিভিন্ন মানদণ্ডের ভিত্তিতে শ্রেণিবিভাগ করা যায়। দেহের বৃদ্ধি পাওয়ার ধরন, আকৃতি ও ধারকের সাথে আটকে থাকার রীতি দেখে লাইকেনকে তিন ভাগে ভাগ করা হয়েছে। এগুলো হচ্ছেঃ ফোলিয়োজ লাইকেন, ফ্রুটিকোজ লাইকেন ও ক্রাস্টোজ লাইকেন।
লাইকেনসমূহের মধ্যে ফোলিয়োজ এবং ফ্রুটিকোজ লাইকেনের আকার ত্রিমাত্রিক হওয়ায় এদের মধ্যে প্রকারভেদ হওয়ার সম্ভাবনা বেশি। তবে দ্বিমাত্রিক ক্রাস্টোজ লাইকনেও প্রকারভেদ দেখা যায়। যেসমস্ত ক্রাস্টোজ লাইকেন এর ধারকের ভেতর জন্মায় তাদের এন্ডোসাব্সট্রাটাল (endosubstratal) বলে। মাটির উপর ধারকের রং-এর পরিবর্তণ ও লাইকনের স্পোর সৃষ্টিকারী অঙ্গ ব্যতীত কিছুই দেখা যায় না। পাউডারের মত বা দানাদার ক্রাস্টোজ লাইকেনকে বলা হয় লেপ্রোজ এবং এদের থ্যালাসের সীমা অস্পষ্ট থাকে। ক্রাস্টোজ লাইকেনে অল্প সংখ্যক ফাটল থাকলে তাকে অবিচ্ছিন্ন এবং বেশি ফাটল থাকলে তাকে রাইমোস বলে। যে সমস্ত ক্রাস্টোজ লাইকেন প্রজাতি ধারকে খণ্ড খণ্ড হয়ে জন্মায় তাদের অ্যারিওলেট(Areolate) বলে। যেমনঃ "Acarospora" (অথবা "Pleopsidium")। মনে হতে পারে যে, অ্যারিওলেট হচ্ছে রাইমোসের ফাটলের বৃদ্ধির পরিণাম। তবে তাদের মধ্যে মৌলিক পার্থক্য রয়েছে। অ্যারিওলেটের ফাটলের উভয়দিকে ফটোবায়েন্ট কোষ অর্থাৎ সালোকসংশ্লেষণ করতে পারে এমন কোষ রয়েছে কিন্তু রাইমোসে এগুলো ফাটলের একদিকে রয়েছে। আবার অ্যারিওলেটের থ্যালাসের খণ্ড গুলো গোলাকার হলে এদের বুলেট বলে এবং থ্যালাসের প্রান্তের খণ্ড মাঝের খণ্ড থেকে বড় এবং ধারক থেকে কিছুটা বিচ্ছিন্ন হয়ে ফোলিয়োজ লাইকেনের মত দেখালে তাকে লোবেট বলে। যে সমস্ত ক্রাস্টোজ লাইকেন ধারকে নিমজ্জিত থাকে এবং কেবল ফ্রুটিং বডি বাইরে থাকে তাদের এন্ডোলিথিক এবং যেগুলো উদ্ভিদের টিস্যুতে নিমজ্জিত থেকে বড় হতে থাকে তাদের এন্ডোফ্লইডিক অথবা এন্ডোফ্লইডাল বলে। স্কুয়ামুলোজ লাইকেন কি ক্রাস্টোজ লাইকেন নাকি স্বতন্ত্র লাইকেন তা নিয়ে উদ্ভিদবিজ্ঞানীদের মধ্যে মতপার্থক্য রয়েছে।
সোহরাব হোসেন (রাজনীতিবিদ)

সোহরাব হোসেন (জন্ম. ১৯২১- মৃত্যু্‌. ১৯৯৮) বাংলাদেশের একজন রাজনীতিবিদ ছিলেন। মৃত্যুর পূর্ব পর্যন্ত তিনি বৃহত্তর যশোর জেলা আওয়ামী লীগের সভাপতি ও মাগুরা মহকুমা আওয়ামী লীগের সভাপতির দায়িত্ব পালন করেন।
সোহরাব হোসেন ১৯২১ সালে মাগুরার ভায়না গ্রামে এক সম্ভ্রান্ত মুসলিম পরিবারে জন্ম নেন । ১৯৪৬ সালে রংপুর কারমাইকেল কলেজ থেকে ডিস্টিঙ্কশন্ সহ বি.এস.সি পাশ করে যশোহর জেলা স্কুলে শিক্ষক হিসাবে যোগদান করেন। ১৯৪৮ সনে তিনি শিক্ষকতার পেশা ত্যাগ করে ঢাকা বিশ্ববিদ্যালয়ে আইন বিষয়ে ভর্তি হন। ১৯৫২ সালে ভাষা আন্দোলনে সক্রিয় ভূমিকা পালন করেন এবং এলএলবি পাশ করে ১৯৫৪ সালে মাগুরা বারে যোগদান করেন।
ছাত্র জীবনে কমরেড আব্দুল হক এবং তত্কালীন বৃটিশবিরোধী আন্দোলনে জড়িত ছিলেন এবং ১৯৪৮ সালে তিনি তত্কালিন ছাত্রনেতা শেখ মুজিবুর রহমানের সংস্পর্শে আসেন। ১৯৬৬ সাল পর্যন্ত তিনি মাগুরা আওয়ামী লীগের সাধারণ সম্পাদক ছিলেন। ১৯৬৮ থেকে ১৯৭২ সাল পর্যন্ত বৃহত্তর যশোহর জেলা আওয়ামী লীগের সভাপতির দায়িত্ব পালন করেন। ১৯৬২ সালে তিনি পাকিস্তান জাতীয় পরিষদে মাগুরা-নড়াইল আসন থেকে জাতীয় সংসদ সদস্য নির্বাচিত হন। ১৯৭০ সালের সাধারণ নির্বাচনে তিনি ২য় সর্বোচ্চ ভোটের ব্যবধানে পাকিস্তান জাতীয় পরিষদের সদস্য নির্বাচিত হন।
স্বাধীনতা যুদ্ধ চলাকালিন সময়ে তিনি মুজিব নগর সরকারের অন্যতম নীতি নির্ধারকের দায়িত্ব পালন করেন। তিনি স্বাধীন বাংলাদেশে প্রথম মন্ত্রী পরিষদের বন, মৎস্য ও পশু পালন মন্ত্রনালয়ের দায়িত্ব গ্রহণ করেন। পরবর্তীতে তিনি গণপুর্ত ও নগর উন্নয়ন মন্ত্রণালয়ের মন্ত্রী হিসাবে দায়িত্বপ্রাপ্ত হন। 
জনাব সোহরাব হোসেন ১৯৯৮ সালের ২৬ জানুয়ারি ৭৭ বছর বয়সে মৃত্যুবরণ করেন। তাকে মাগুরার ভায়না গ্রামস্থ পৌর গোরস্থানে সমাহিত করা হয় ।
পারিসা তাবরিজ

পারিসা তাবরিজ (জন্ম ১৯৮৩) একজন ইরানী-মার্কিন কম্পিউটার নিরাপত্তা বিশেষজ্ঞ। ফোর্বস তাদের, "থার্টি আন্ডার থার্টি" (প্রযুক্তি শিল্পে অবদানকারী ৩০ বছরের কমবয়সী ৩০ জন অগ্রদূত) তালিকায় তার নাম অন্তর্ভুক্ত করেছে।
বর্তমানে তিনি স্বনিয়োজিত, সুরক্ষা রানী বা সিকিউরিটি প্রিন্সেস হিসেবে গুগলের জন্যে কাজ করছেন এবং গুগলের ব্রাউজার ক্রোমের ৩১ সদস্যের একটি নিরাপত্তা দলের প্রধান হিসেবে দায়িত্বপ্রাপ্ত। এই দলের কাজই হচ্ছে গুগল ক্রোমের নিরাপত্তা নিশ্চিত করা।
তাবরিজ পোলিশ-মার্কিন মা এবং ইতালীয়-অভিবাসী বাবার ঘরে জন্ম নেন। তার মা সেবিকা এবং বাবা চিকিৎসক। তারবিজ শিকাগোর শহরতলিতে বেড়ে ওঠেন। দুই ভাইয়ের মধ্যে তিনি বড়। অবসরে তার আগ্রহ আলোকচিত্র এবং শিলা আরোহণ। যুক্তরাষ্ট্রের ইলিনয় বিশ্ববিদ্যালয় থেকে তিনি কম্পিউটার প্রকৌশল বিষয়ে স্নাতক এবং স্নাতকোত্তর ডিগ্রী অর্জন করেন।
তিনি স্নাতকোত্তরের পর বেতার নেটওয়ার্কিং নিরাপত্তা বিষয়ে গবেষণার পাশাপাশি গোপনীয়তা প্রযুক্তি উন্নত করতে পদক্ষেপ গ্রহণ করেন। ২০০৭ সালে স্নাতক শেষ করার মাত্র কয়েক মাস পরই তিনি গুগলে যোগদান করেন।
আদিপর্ব

আদিপর্ব হলো আঠারো পর্বে রচিত হিন্দু মহাকাব্য মহাভারতের প্রথম পর্ব। "আদি" (দেবনাগরীতে- आदि) একটি সংস্কৃত শব্দ যার অর্থ হলো "প্রথম"।
আদিপর্বে সর্বমোট ১৯টি উপপর্ব এবং ২৩৬টি অধ্যায় রয়েছে। তবে মহাভারতের ক্রিটিকাল বা সমালোচনামূলক সংস্করণে রয়েছে ১৯টি উপপর্বের পাশাপাশি ২২৫টি অধ্যায়।
আদিপর্বে বলা হয়েছে, কীভাবে সৌতি নৈমিষারণ্যে সমবেত ঋষিগণের কাছে মহাকাব্যটি আবৃত্তি করেছেন যা বৈশম্পায়ন প্রথম তক্ষশীলায় জনমেজয়কে তার সর্পসত্রে শুনিয়েছিলেন। এই পর্বে সমগ্র মহাভারতের বিষয়বস্তু এবং ধর্ম ও ইতিহাস গ্রন্থ হিসেবে এর তাৎপর্য বর্ণিত হয়েছে। এটি মূলত ভারত বংশীয় এবং ভৃগু বংশীয়গণের ইতিহাস। এই পর্বে প্রধানত কুরু রাজ্যের রাজপুত্রদের জন্ম, শৈশবকাল এবং ধৃতরাষ্ট্র কর্তৃক পাণ্ডবদের নিপীড়ন বর্ণনাকৃত হয়েছে।
আদিপর্বে মোট ১৯টি অংশ বা উপপর্ব রয়েছে।) প্রতিটি উপ-বিভাগ বা উপপর্বকে আবার আলাদাভাবে এক-একটি "পর্ব" বলা হয়, এবং অতিরিক্ত উপবিভাজিত অংশকে অধ্যায় বলা হয়। সর্বমোট ২৩৬টি অধ্যায় আদিপর্বে অন্তর্ভুক্ত রয়েছে। ১৯টি উপপর্বের সংক্ষিপ্ত বর্ণনাসহ নামগুলো হলো:
মুহাম্মদ বালামি

আবু আলি মুহাম্মদ বালামি () (আমিরাক বালামি () ও বালামি ই কুচাক (, "Bal'ami the Younger") নামেও পরিচিত) ছিলেন একজন পারসিয়ান ইতিহাসবিদ, লেখক ও সামানি সাম্রাজ্যের উজির।
তিনি মার্ভের লাশজার্দ শহরে জন্মগ্রহণ করেন। এটি সেসময় সামানি সাম্রাজ্যের অংশ ছিল। তিনি ছিলেন আবুল ফাদল আল বালামির (Bal'am-i Buzurg; “Bal'ami the Elder” নামেও পরিচিত) সন্তান। মুহাম্মদ বালামি প্রথম আবদুল মালিকের শাসনের শেষের দিকে উজির নিযুক্ত হন এবং তার উত্তরসুরি প্রথম মনসুরের শাসনামলেও দায়িত্বপালন করেন। আবু সাইদ গারদিজির মতে মুহাম্মদ বালামি ৯৭৪ সালের মার্চে উজিরের দায়িত্বে থাকাবস্থায় মৃত্যুবরণ করেন। অন্যদিকে পারসিয়ান ইতিহাসবিত আল উতবির মতে তাকে পরবর্তীতে পদ থেকে সরিয়ে দেয়া হয়েছিল কিন্তু পুনরায় দ্বিতীয় নুহের (শাসনকাল ৯৭৬-৯৯৭) উজির হিসেবে নিয়োগ পান এবং ৯৯২ সালে অবসর নেন ও ৯৯৭ সালের মধ্যে কোনো অজ্ঞান সময়ে মৃত্যুবরণ করেন।
মুহাম্মদ বালামির সবচেয়ে প্রসিদ্ধ কাজ হলে "তারিখুল বালামি" নামক গ্রন্থ। এটি আল তাবারির তারিখুল রসুল ওয়াল মুলুক নামক গ্রন্থের অনুবাদ। এটি ৯৬৩ সালে লেখা হয়েছে। আবু মনসুর মুহাম্মদের লেখা শাহনামার ভূমিকার পর এটিই প্রাচীন নব্য ফারসি ভাষার সবচেয়ে পুরনো নিদর্শন।
২০১৪-১৫ দক্ষিণ আফ্রিকা ক্রিকেট দলের নিউজিল্যান্ড সফর

দক্ষিণ আফ্রিকা ক্রিকেট দল পূর্ব-নির্ধারিত সময়সূচী মোতাবেক ২১-২৭ অক্টোবর, ২০১৪ তারিখ পর্যন্ত নিউজিল্যান্ড সফর করে। সফরে দলটি নিউজিল্যান্ড ক্রিকেট দলের বিপক্ষে তিনটি একদিনের আন্তর্জাতিকে অংশ নেয়।
সিরিজে ২-০ ব্যবধানে দক্ষিণ আফ্রিকা জয়লাভ করে। এ সিরিজ জয়ের ফলে গত পাঁচ বছরের মধ্যে দক্ষিণ আফ্রিকা দল ওডিআই র‌্যাঙ্কিংয়ে প্রথমবারের মতো শীর্ষে পৌঁছে।
অজানা উড়ন্ত বস্তু বা অ-উ-ব

অজানা উড়ন্ত বস্তু বা অ-উ-ব বাংলা স্বাধীন রক ব্যান্ড মহীনের ঘোড়াগুলির দ্বিতীয় এবং অভিষেক একক অ্যালবাম। ১৯৭৮ সালে অ্যালবামটি হিন্দুস্তান রেকর্ডস কর্তৃক ইপি (ইপি) ৪৫-আরপিএম ডিস্ক হিসেবে ভারতের কলকাতায় মুক্তি পায়।
এই অ্যালবামে মোট দুইটি গান অন্তর্ভুক্ত হয়েছে। এর মধ্যে রঞ্জন ঘোষাল এককভাবে দুটি গান লিখেছেন। অ্যালবামের সঙ্গীত পরিচালনা করেছেন প্রদীপ চট্টোপাধ্যায় এবং গৌতম চট্টোপাধ্যায়।
২০০৭ ক্রিকেট বিশ্বকাপ ফাইনাল

২০০৭ ক্রিকেট বিশ্বকাপ ফাইনাল বার্বাডোসের কেনসিংটন ওভালে ২৮ এপ্রিল, ২০০৭ তারিখে অনুষ্ঠিত হয়। অস্ট্রেলিয়া ও শ্রীলঙ্কা দল দ্বিতীয়বারের মতো বিশ্বকাপের ফাইনালে মুখোমুখি হয়। দক্ষিণ আফ্রিকাকে অস্ট্রেলিয়া ও নিউজিল্যান্ডকে শ্রীলঙ্কা দল সেমি-ফাইনালে পরাজিত করে এ সুযোগ পায়।
বৃষ্টিবিঘ্নিত খেলায় অস্ট্রেলিয়া দল শ্রীলঙ্কাকে পরাজিত করে শিরোপা লাভ করে। ডাকওয়ার্থ-লুইস পদ্ধতিতে অস্ট্রেলিয়া ৫৩ রানে পরাজিত করে চতুর্থবার ও ধারাবাহিকভাবে তৃতীয়বার বিশ্বকাপ ট্রফি নিজেদের করে নেয়। অস্ট্রেলীয় বোলার গ্লেন ম্যাকগ্রা সিরিজের সেরা খেলোয়াড়ের মর্যাদা পান। দেশে ফিরলে দশ সহস্রাধিক সমর্থক অস্ট্রেলিয়াকে উষ্ণ অভিনন্দন জানায়।
প্রথমবারের মতো এ বিশ্বকাপের ফাইনালে দুই দলের অংশগ্রহণের পুণরাবৃত্তি ঘটে। দল দু’টো ১৯৯৬ সালের বিশ্বকাপের ফাইনালে অংশ নিয়েছিল যাতে শ্রীলঙ্কা বিজয়ী হয়। তন্মধ্যে শ্রীলঙ্কার বিপক্ষে এ পরাজয় ছাড়া প্রত্যেক মোকাবেলাতেই অস্ট্রেলিয়া জয় পায়। এ খেলায় অংশগ্রহণের মাধ্যমে শ্রীলঙ্কা দ্বিতীয়বারের মতো ফাইনালে অংশ নেয়। অন্যদিকে ষষ্ঠবার ফাইনালে ও ধারাবাহিকভাবে চতুর্থবারের মতো ফাইনালে পৌঁছে।
অস্ট্রেলীয় অধিনায়ক রিকি পন্টিং টসে জয়ী হয়ে ব্যাটিংয়ের সিদ্ধান্ত নেন। কিন্তু, বৃষ্টির কারণে খেলা শুরু হতে বিলম্ব হয়। ফলে, উভয় দলের ইনিংস ৩৮ ওভারে নির্ধারণ করা হয়। অ্যাডাম গিলক্রিস্ট ১৪৯ রানের অবিশ্বাস্য ইনিংস খেলেন। এ রানটি বিশ্বকাপের ফাইনালে যে-কোন ব্যাটসম্যানের জন্য সর্বোচ্চ। ফলে অস্ট্রেলিয়া বিরাট রান সংগ্রহ করে। পরবর্তীতে শ্রীলঙ্কান ব্যাটসম্যান কুমার সাঙ্গাকারা ও সনাথ জয়াসুরিয়া দ্বিতীয় উইকেট জুটিতে ১১৬ রান করলে প্রতিদ্বন্দ্বিতা জমে উঠে। উভয়ে আউট হলে শ্রীলঙ্কার জয়ের সম্ভাবনা ধীরে ধীরে কমতে থাকে। পুনরায় বৃষ্টি নামলে শ্রীলঙ্কার ইনিংস ৩৬ ওভারে ২৬৯ রান নির্ধারণ করা হয়। ৩৩তম ওভার শেষে আম্পায়ারদ্বয় মন্দ আলোকের জন্য খেলা স্থগিত করেন। অন্যদিকে অস্ট্রেলিয়া দলের খেলোয়াড়েরা তাদের বিজয় উৎসব করতে শুরু করে। আম্পায়ারদ্বয় ভুলক্রমে এ সিদ্ধান্ত নিয়েছিলেন। ফলে, চূড়ান্ত তিন ওভার পরদিন খেলার সিদ্ধান্ত নেয়া হয়। শ্রীলঙ্কার জয়ের জন্য ১৮ বলে ৬১ রানের প্রয়োজন ছিল। মাহেলা জয়াবর্ধনে পরদিন না খেলতে সিদ্ধান্ত নেন। তিনি দলকে ব্যাটিং চালিয়ে যাবার পরামর্শ দেন। রিকি পন্টিং কেবলমাত্র স্পিনার দিয়ে খেলাতে সম্মত হন। পরবর্তীতে আম্পায়ারদ্বয় তাদের ভুলের জন্য ক্ষমা প্রার্থনা করেন। খেলা শেষে ৩৭ রানে জয়ী হয় অস্ট্রেলিয়া দল। শেষ তিন ওভার পুরোপুরি অন্ধকারাচ্ছন্ন ছিল। এ সময়ে শ্রীলঙ্কা দল মাত্র নয় রান করে। এরফলে ডাক-ওয়ার্থ লুইস পদ্ধতিতে অস্ট্রেলিয়া ৫৩ রানের জয় পায় ও অস্ট্রেলিয়ার তুলনায় ২ ওভার কম ব্যাটিংয়ের সুযোগ পায়।
অস্ট্রেলিয়া দল প্রতিযোগিতায় অপরাজিত অবস্থায় শিরোপা জয় করে। বিশ্বকাপে পরাজয়বিহীন অবস্থায় দলটি ২৯টি খেলায় জয় পায়।
লিওন জনসন (ক্রিকেটার)

লিওন রেয়ন জনসন (জন্ম: ৮ আগস্ট, ১৯৮৭) জর্জটাউনের ডেমেরারা এলাকায় জন্মগ্রহণকারী গায়ানার ক্রিকেটার। শ্রীলঙ্কায় অনুষ্ঠিত ২০০৬ সালের আইসিসি অনূর্ধ্ব-১৯ ক্রিকেট বিশ্বকাপে ওয়েস্ট ইন্ডিজ ক্রিকেট দলের অধিনায়কত্বের দায়িত্ব পালন করেন লিওন জনসন।
২০০৩-০৪ মৌসুমে গায়ানার পক্ষে প্রথম-শ্রেণীর ক্রিকেটে অভিষেক ঘটে তার। দুইটি প্রথম-শ্রেণীর খেলায় অংশগ্রহণ করে তিনি তিন ইনিংসে মাত্র চার রান সংগ্রহ করতে পেরেছিলেন। পরের তিন মৌসুমেও তিনি তেমন সাফল্য পাননি। ২০০৭-০৮ মৌসুমে লিস্ট-এ ক্রিকেটে অভিষিক্ত হন তিনি।
২০০৭-০৮ মৌসুমে ঘরোয়া ক্রিকেটে ক্যারিব বিয়ার সিরিজের গায়ানার পক্ষে ৬ খেলায় ৪২.৭০ গড়ে ৪২৭ রান করেন। ৭ মার্চ, ২০০৮ তারিখে অনুষ্ঠিত খেলায় মাত্র ছয় রানের জন্য প্রথম-শ্রেণীর ক্রিকেটে প্রথম সেঞ্চুরি প্রাপ্তি থেকে বঞ্চিত হন। কম্বাইন্ড ক্যাম্পাসেস এন্ড কলেজেসের বিপক্ষে অনুষ্ঠিত খেলায় অফ-স্পিনার শার্লি ক্লার্কের ওয়াইড বলে আউট হন তিনি।
ওয়েস্ট ইন্ডিজের বড়দের দলে খেলার পূর্বে জনসন অনূর্ধ্ব-১৯ দলে খেলেন ও সাতটি যুবদের একদিনের আন্তর্জাতিকে অংশগ্রহণ করেন। ৩০.০০ গড়ে ত্রিশ রান সংগ্রহ করেন যাতে তার সর্বোচ্চ সংগ্রহ ছিল অপরাজিত ২৯। পাশাপাশি স্লো বোলিং করে ৯ উইকেট পান ২৭.৪৪ গড়ে। তন্মধ্যে সেরা বোলিং করেন ৩/২৪। ২০০৬ সালে অনূর্ধ্ব-১৯ বিশ্বকাপে দলের অধিনায়কত্বের দায়িত্ব পালন করেন। দক্ষিণ আফ্রিকার বিপক্ষে তার সংগৃহীত ৮৩ রানের ফলে ওয়েস্ট ইন্ডিজ দল প্রতিযোগিতার পরের রাউন্ডে অগ্রসর হয়।
ক্যারিব বিয়ার সিরিজে ধারাবাহিকভাবে সফলতা প্রাপ্তির ফলে বারমুদা ও কানাডা নিয়ে অনুষ্ঠিত ত্রি-দেশীয় সিরিজে তাকে অন্তর্ভুক্ত করা হয়। ব্রেন্ডন ন্যাশ ও কেমার রোচের সাথে তারও বারমুদার বিপক্ষে একদিনের আন্তর্জাতিকে অভিষেক ঘটে। ২৮ বলে ২৭ রান করে ডেলিওয়ান বর্ডেনের বলে কট-আউট হন। ঐ খেলায় দল ছয় উইকেটে জয় পায়। ২২ আগস্ট, ২০০৮ তারিখে জনসন তার প্রথম অর্ধ-শতক করেন। জেভিয়ার মার্শালের সাথে ১২৮ রানের জুটি গড়েন ও রেকর্ডসংখ্যক ছক্কা গড়েন। কানাডা দল ৪৯ রানে পরাজিত হয়।
সেপ্টেম্বর, ২০১৪ তারিখে গ্রোস আইলেটের বিউসেজোর স্টেডিয়ামে বাংলাদেশের বিপক্ষে তার টেস্ট অভিষেক ঘটে। ঐ টেস্টের উভয় ইনিংসে তিনি ৬৬ ও ৪১ রান করেন।
দৃশ্যমান মহীনের ঘোড়াগুলি

দৃশ্যমান মহীনের ঘোড়াগুলি বাংলা স্বাধীন রক সঙ্গীত ব্যান্ড মহীনের ঘোড়াগুলির তৃতীয় অ্যালবাম। ১৯৭৯ সালে ভারতী রেকর্ডস কর্তৃক ভারতের কলকাতায় এটি মুক্তি পায়।
এই অ্যালবামে মোট দুইটি গান অন্তর্ভুক্ত করা হয়েছে। এর মধ্যে একটি তাপস দাস এবং একটি রঞ্জন ঘোষাল লিখেছেন। সঙ্গীত পরিচালনা করেছেন তাপস দাস এবং প্রদীপ চট্টোপাধ্যায়। অ্যালবামের মূল প্রচ্ছদ নকশা করেছিলেন সঙ্গীতা ঘোষাল।, এছাড়াও তিনি গানগুলোকে ইংরেজিতে অনুবাদ করেছিলেন।
আবার বছর কুড়ি পরে

আবার বছর কুড়ি পরে বাংলা স্বাধীন রক সঙ্গীত দল মহীনের ঘোড়াগুলির চতুর্থ এবং প্রথম সম্পাদিত অ্যালবাম। ১৯৯৫ সালে আশা অডিও কর্তৃক ভারতের কলকাতা আন্তর্জাতিক কলকাতা পুস্তকমেলায় এটি মুক্তি পায়।
পাশাপাশি জানুয়ারি ১৯৯৫ সালে একই নামে মহীনের ঘোড়াগুলি প্রকাশনা থেকে অ্যালবামটির একটি সংকলন বই আকারে প্রকাশিত হয়। যেটি উৎসর্গ করা হয়েছিলো দীপক মজুমদার এবং বারীন সাহাকে।
এই অ্যালবামে মোট আটটি গান অন্তর্ভুক্ত হয়েছে। যা অধিকাংশই মহীনের ঘোড়াগুলি কর্তৃক সুরারোপিত করা হয় নি, এবং তাদের সদস্য কর্তৃক গাওয়াও হয় নি। মূলত কিছু আসন্ন সঙ্গীতশিল্পী এবং সঙ্গীতদলকে তাদের প্রতিভা প্রচারের মাধ্যম তৈরি করে দেয়ার জন্যে মহীনের ঘোড়াগুলি পৃষ্ঠপোষক হিসেবে কাজ করেছে।
প্রকৃতপক্ষে এই অ্যালবাম নাম নেয়া হয়েছে আধুনিক বাংলা কবি জীবনানন্দ দাশের "বনলতা সেন" (১৯৩৫) কাব্যগ্রন্থের দ্বিতীয় কবিতা ""কুড়ি বছর পরে"" কবিতার প্রথম লাইন থেকে। কবিতার প্রথম দুটি পঙ্‌ক্তি হলো:
"আবার বছর কুড়ি পরে তার সাথে দেখা হয় যদি!
আবার বছর কুড়ি পরে—"
অ্যালবামের ক্রমান্বয়ে আটটি গান ধারণ করা হয়েছে পশ্চিমবঙ্গের "প্রেস্তো" রেকর্ডিং স্টুডিওতে এবং সঙ্গীত পরিচালনা করেছেন দেবজিৎ বিশ্বাস। "এলো কি অসময়" গানটি এই অ্যালবামের তৎকালীন সময়ে ডিজিটাল পদ্ধতিতে পুনমুদ্রিত হয়।
১৯৯৫ সালে আশা অডিও কর্তৃক অ্যালবামটি পুনমুক্তি দেয়া হয় যেখানে অতিরিক্ত সাতটি গান সংকলিত হয়েছে। এর মধ্যেে কয়েকটি গান মহীনের ঘোড়াগুলির শুরুর দিকের গানের পুন-রেকডিং ছিলো।